Οριάνα Μανώλη: Επάγγελμα οδοντίατρος αλόγων | Athens Voice\nΚάνουν τα άλογα σφραγίσματα; Επισκεφθήκαμε την μοναδική οδοντίατρο ιπποειδών στην Ελλάδα.\nΗ οδοντίατρος ιπποειδών Οριάνα Μανώλη μιλάει στην ATHENS VOICE για την ιππιατρική\nΦοράει τη στολή της, περνά το στηθοσκόπιο γύρω από τον λαιμό της, τον φακό κεφαλής, και ξεκινά το λιμάρισμα ή τα σφραγίσματα ανάλογα με την περίπτωση. Εδώ και περίπου 5 χρόνια η 30χρονη Οριάνα Μανώλη φροντίζει τα δόντια αλόγων της Αττικής, των πόνυ και των γαϊδουριών – επίσημη οδοντίατρος ιπποειδών. Οι περισσότεροι όταν ακούν την ιδιότητά της εκπλήσσονται, σε μια παρέα πάντα θα ακολουθήσει κάποιο αστείο, όπως το να εξετάσει και τα δικά τους δόντια, ή απορίες, για παράδειγμα, αν βάζει μασέλες ή σιδεράκια στα πουλαράκια. Τη συναντήσαμε κατά τη διάρκεια μιας τυπικής ημέρας εργασίας σε έναν ιππικό σύλλογο στην Βαρυμπόμπη, όπου είχε κληθεί από τον ιδιοκτήτη ενός αλόγου για κάποιο επείγον περιστατικό.\nΗ Οριάνα Μανώλη είναι από τις ελάχιστες οδοντιάτρους αλόγων της χώρας / © Θανάσης Καρατζάς\nΣτα 22 της τελείωσε την Κτηνιατρική και με αφορμή ένα οδοντιατρικό ζήτημα στη μονάδα ιπποειδών –μια εξαγωγή προγομφίου, μου είπε αργότερα– μπήκε μέσα της το μικρόβιο της «επαγγελματία οδοντιάτρου αλόγων». Το πήρε θερμά, μελέτησε ώρες και δεν άργησε να έρθει το μεταπτυχιακό στη Μελβούρνη και τη Σουηδία για να εξειδικευτεί σε αυτό αποκλειστικά. Κάπως έτσι ξετυλίγεται το κουβάρι μιας όμορφης αρχής μέχρι σήμερα και του απόλυτου «dream job» μιας νεαρής κοπέλας, σε ένα πεδίο σχετικά άγνωστο στην Ελλάδα.\n«Όταν ήμουν 11, ανέβηκα σε άλογο για πρώτη φορά, ενώ βρισκόμασταν σε οικογενειακή εκδρομή στη Βόρεια Ελλάδα. Από εκείνη τη στιγμή, η οποία θα είναι για πάντα χαραγμένη στη μνήμη μου, συνειδητοποίησα ότι τα άλογα θέλω να είναι κομμάτι της ζωής μου. Ασχολήθηκα με την αθλητική ιππασία και για μια περίοδο είχα και δικό μου άλογο. Στην απόφασή μου να ασχοληθώ επαγγελματικά με την ιππιατρική μπορεί να έπαιξε και ρόλο ότι ο πατέρας μου είναι γιατρός. Αφού λοιπόν αποφοίτησα από το ΑΠΘ κι έκανα πρακτική άσκηση στη Μονάδα Ιπποειδών, καταπιάστηκα εντατικά με τα δόντια των αλόγων, αντικείμενο για το οποίο οι φοιτητές αποκτάμε δυστυχώς μόνο πολύ βασικές γνώσεις κατά τη διάρκεια των σπουδών μας. Μετά από έρευνα ανακάλυψα ένα σχετικό πρόγραμμα μετεκπαίδευσης στη Μελβούρνη της Αυστραλίας. Δύσκολη απόφαση αυτό το μακρινό ταξίδι, αλλά είχα την απόλυτη στήριξη της μαμάς μου. Στην Ευρώπη επέστρεψα για να εκπαιδευτώ δίπλα στον O. Wattle, specialist της οδοντιατρικής των αλόγων στην πανεπιστημιακή κλινική της Ουψάλα στη Σουηδία», μας εξηγεί η Οριάνα, που αυτή τη στιγμή ίσως μονοπωλεί τον τίτλο της μοναδικής γυναίκας οδοντιάτρου αλόγων στην Ελλάδα.\nΗ Οριάνα συχνά θυμάται απέξω το εσωτερικό του στόματος του κάθε αλόγου που κουράρει / © Θανάσης Καρατζάς\nΗ Οριάνα του ανοίγει το στόμα, του κάνει αναισθησία και ετοιμάζει τροχό και τσιμπίδες. / © Θανάσης Καρατζάς\nΟ «French guy», που τον εξετάζει μπροστά μας, είναι μικρός και μόλις έφτασε στη Βαρυμπόμπη από τη γαλλική επαρχία για να συμμετάσχει σε αγώνες. Μπορεί να πονάει αλλά δεν παραπονιέται, ίσως έχει διαίσθηση ότι τον πλησιάζει ένα άτομο με ειλικρινή αγάπη και σκοπό να τον ανακουφίσει. Τα τεράστια βλέφαρά του ανοίγουν, και το βλέμμα του συναντιέται με της γιατρού που τον χαϊδεύει τρυφερά και ψηλαφίζει το κεφάλι του για να εντοπίσει φλεγμονές. Όλοι οι ασθενείς, άνθρωποι και άλογα, ανταποκρίνονται στον οδοντίατρο ανάλογα με τον χαρακτήρα τους, άλλος είναι αγχωμένος, άλλος αντέχει τον πόνο, κάποιος βαριέται τον καθαρισμό.\nΤα δόντια των ιπποειδών όμως δεν είναι ίδια με τα δόντια του ανθρώπου, μεγαλώνουν αδιάκοπα καθ’ όλη τη διάρκεια της ζωής τους και συχνά δημιουργούνται ακίδες που τραυματίζουν τη γλώσσα και το μάγουλο, όπως μαθαίνω από τον Βασίλη Παπαθεοδώρου, τον ιππίατρο, συνεργάτη της Οριάνας. Έχουν βγάλει μια ακτινογραφία στο άλογο με φορητό μηχάνημα που έφεραν στον στάβλο, και με τη βοήθεια μιας θερμικής κάμερας προσπαθούν να δουν αν υπάρχει κάποια επιπλέον φλεγμονή. Η Οριάνα του ανοίγει το στόμα, του κάνει αναισθησία και ετοιμάζει τροχό και τσιμπίδες. Ο «Γάλλος» δεν έχει πρόβλημα με πλάκα ή ουλίτιδα αλλά πρέπει να αφαιρέσει ένα δόντι. Αν δεν το κάνει, μπορεί να πάψει να τρώει, να χάσει βάρος, να είναι μόνιμα νευρικός. Γιατί, όμως, ενώ η οδοντιατρική φροντίδα είναι τόσο απαραίτητη για όλα τα άλογα, όπως και στους ανθρώπους, βασικές οδοντιατρικές υπηρεσίες παρέχονταν από μη ειδικευμένα άτομα ως τώρα;\nΤα δόντια των ιπποειδών δεν είναι ίδια με τα δόντια του ανθρώπου, μεγαλώνουν αδιάκοπα καθ’ όλη τη διάρκεια της ζωής τους / © Θανάσης Καρατζάς\n«Τα άλογα δεν εκφράζουν έντονα τη δυσφορία και τον πόνο που νιώθουν. Αυτός μπορεί να ήταν και ένας από τους λόγους που μέχρι πρόσφατα η οδοντιατρική των αλόγων ήταν απομονωμένη από την Κτηνιατρική. Όταν εξετάζω και θεραπεύω προβλήματα στο στόμα κάποιου από αυτά και με καλούν οι ιδιοκτήτες για να μου πουν ότι το άλογό τους για πρώτη φορά έχει υπάρξει τόσο συνεργάσιμο στην ιππασία ή ότι πλέον δεν εκδηλώνει επιθετική συμπεριφορά, είναι ίσως εκείνο που με γεμίζει περισσότερο στη δουλειά μου. Δουλεύουμε με τον Βασίλη κυρίως στην Αθήνα, όπου και εντοπίζεται ο μεγαλύτερος αριθμός αθλητικών αλόγων. Ωστόσο, δεν είναι σπάνια τα ταξίδια με το βανάκι στην επαρχία, στην Πελοπόννησο, στη Μακεδονία, στην Κρήτη και σε πολλά νησιά. Η αλήθεια είναι πως μέσα από τη δουλειά μου έχω γνωρίσει μεγάλο κομμάτι της Ελλάδας που διαφορετικά δεν θα είχα επισκεφθεί ποτέ.\nΑπλά, όποιος θελήσει να ασχοληθεί με αυτό θα πρέπει να είναι διατεθειμένος να θυσιάσει μέρος από τον προσωπικό του χρόνο, για παράδειγμα, έχει τύχει να φύγω από οικογενειακό τραπέζι για να εξυπηρετήσω κάποιο έκτακτο. Και δένομαι μετά με τους ασθενείς, τους έχω στον νου μου κατά τη διάρκεια της μέρας, τηλεφωνώ να μάθω αν ανάρρωσαν. Θυμάμαι απέξω μέχρι και το εσωτερικό του στόματος του κάθε αλόγου».


Ο Κουκ, ο οπαδικός μας πατέρας, στον θρυλικό “Ελλήσποντο” | Yellow Radio\nΑρχική/Γενικά/Ο Κουκ, ο οπαδικός μας πατέρας, στον θρυλικό “Ελλήσποντο”\nΕύη Αλεξίου Follow on Twitter Send an email 28 Οκτωβρίου 2020 - 08:00\nΟ Κουκ, ο οπαδικός μας πατέρας, στον θρυλικό "Ελλήσποντο"\nΌταν ο Κουκ άκουγε μουσικάρες στον “Ελλήσποντο”, τον πρώτο Live Metal Ναό στη Θεσσαλονίκη\nΟ Κουκ εκτός από τις ώρες που έδινε την ψυχή του για την Αρειανάρα είχε και μια άλλη αγάπη, τη μουσική. Μάλιστα εκτός από θαμώνας υπήρξε και συνεργάτης στον θρυλικό “Ελλήσποντο”, στην Αγγελάκη, τη μουσική σκηνή που τάραξε τα μουσικά δρώμενα της Θεσσαλονίκης και σημάδεψε μια ολόκληρη γενιά.\nΥπήρχε μια εποχή που οι σκηνοθέτες του “Dark” θα έπρεπε να αναζητήσουν ιστορικά στοιχεία για να την εντάξουν στην τρέχουσα τρίτη σεζόν. Η διετία 1989 – 1990 στη Θεσσαλονίκη. Τότε που οι οπαδοί της μέταλ μουσικής ξέρανε μόνο τα βασικά από τις ελάχιστες ραδιοφωνικές εκπομπές και το παράνομο Ράδιο Ακρόπολις, από τα φωτοτυπημένα φανζίνς κι από το Metal Hammer. Όταν τα μαλλιά ήταν πάντα λυμένα, οι γυναίκες απουσίαζαν από τις παρέες και τα λεωφορεία ήταν λίγο καλύτερα από σήμερα! Όταν η “τρύπα του Κούβελα”, το Δημοτικό Ραδιόφωνο Θεσσαλονίκης (FM100-FM100,5-FM101) έπαιζε μόνο Αντώνη Κανάκη και την παρέα του, η ΕΡΑ είχε μία εκπομπή που ζητούσαμε τραγούδια με γράμματα και η Δημοτική Τηλεόραση Θεσσαλονίκης (TV100) έβαζε συνέχεια παράνομα ταινίες τα βράδια από ενοικιαζόμενες βιντεοκασέτες.\nΜέχρι τότε η Θεσσαλονίκη προσπαθούσε να ανακαλύψει δειλά τη ντόπια μέταλ σκηνή ζωντανά σε αυτόν το ναό του κέντρου απέναντι από την ΔΕΘ με Flames, Northwind (νομίζω ποτέ δεν έπαιξαν εκτός Θεσσαλονίκης), Deceptor, Acetic Voice, Vavel, Sarissa και λίγο πιο πριν τους ΚΟΝΑΝ. Ήταν τα τέλη της δεκαετίας του ’80, κανένα μεγάλο συγκρότημα δεν είχε επισκεφτεί την χώρα που στους ρυθμούς του τότε Σοσιαλιστικού κινήματος και του ηγέτη Παπανδρέου, έμπαινε πια στα ημερολόγια των ευρωπαϊκών τουρνέ.\nΑυτό το μπαμ έγινε την εθνική επέτειο της 25ης Μαρτίου το 1989. Πιθανόν και η πρώτη μεγάλη συναυλία για το κοινό της λίγο πιο ακραίας μουσικής στη συμπρωτεύουσα. Αμέσως μετά την όπως πάντα μεγαλειώδη παρέλαση και τον ακόμα πιο μεγαλειώδη καφέ στην παραλία κάποιοι άρχισαν να μαζεύονται κάτω από το συντριβάνι στα Πανεπιστήμια. Εκεί, στον Ελλήσποντο της Αγγελάκη, έναν κινηματογράφο γνωστό στους ανηλίκους για τις τσοντο-ταινίες του κι αργότερα για το σκυλάδικο πρόγραμμα με τα γαρύφαλλα στους παλιο-Σαλονικιούς των 90s, παίζουν ζωντανά οι Kreator!\nΣτα πλαίσια της προώθησης του εξαιρετικού τέταρτου δίσκου τους “Extreme Agression” που κυκλοφόρησε το καλοκαίρι και έχαιρε μεγάλης εκτίμησης από το διψασμένο ελληνικό κοινό. Τόσο που το συγκρότημα γύρισε το βίντεο-κλιπ του “Betrayer” στην Αθήνα με σκηνές από το Live και από την Ακρόπολη και άλωσαν την επόμενη μέρα τη Θεσσαλονίκη! Εκείνη την εποχή το “Headbangers Ball” έκανε τεράστια διαφήμιση στη χώρα μας με τις συνεχόμενες προβολές του βίντεο κλιπ! Έτσι έγινε η αρχή μιας διετίας γεμάτης Thrash Metal και μιας γενιάς που γαλουχήθηκε με ζωντανές συναυλίες κι οι παλιοί έχουν ακόμα να το λένε. Με αρχή τους Kreator (άλλη μια σύμπτωση με το σκηνοθετικό ιστό της σειράς Dark!) και συνέχεια με τεράστια ονόματα της Thrash Metal σκηνής.\n2 Φεβρουαρίου το 1991 ξανά στον Ελλήσποντο, που πια αποκαλείται Θέατρο, οι Kreator εμφανίζονται στα πλαίσια της Torture Over Europe Tour! Ενάμιση χρόνο μετά την αρχή όλων και στα πλαίσια της προώθησης του τελευταίου Thrash δίσκου τους “Coma in Souls”, πριν αρχίσουν τους πειραματισμούς τους με λοιπά είδη. Την μεγάλη τριάδα του γερμανικού Thrash ολοκληρώνουν το φθινόπωρο του ίδιου έτους οι Sodom (5/10/1991).\nΑυτά τα δύο χρόνια ήταν ονειρικά για τους μουσικόφιλους της Θεσσαλονίκης. Τα ονόματα που είδαν κι άκουσαν ζωντανά άναψαν μια φλόγα στις καρδιές τους. Συγκροτήματα σχηματίστηκαν, Demo ηχογραφήθηκαν, φανζίν γράφτηκαν και οι παρέες άρχισαν να ανταλλάσσουν κασέτες από όλο και μεγαλύτερο κύκλο συγκροτημάτων και μουσικών ειδών. Παρέες δημιουργήθηκαν που κρατάνε ακόμα χρόνια πολλά και συναντιούνται με μπύρες κι αναμνήσεις από τα έτη εκείνα τα παλιά!\nΟ Ελλήσποντος συνέχισε να φιλοξενεί ελληνικά συγκροτήματα και μικρά ανεξάρτητα φεστιβάλ, καθώς και διοργανώσεις από δισκογραφικές εταιρείες (όπως η Μολών Λαβέ Records με πλούσιο ρόστερ) λάμβαναν αρκετά συχνά μέρος απέναντι από τη ΔΕΘ. Για τους “περίεργους”, ναι αν θυμάμαι καλά έπαιξε κι ο Παύλος Σιδηρόπουλος κι οι Τρύπες εκεί μέσα!\nΟι Coroner (25/1/1992) ετοιμάζουν το έδαφος για το νεκρό σημείο. Τη στιγμή που η Θεσσαλονίκη έχει χωνέψει ότι της δόθηκε απλόχερα αυτούς τους 24 μήνες. Μέχρι που τον Μάη του 1992 έρχονται οι Sepultura του Arise και ισοπεδώνουν τις αναμνήσεις μας. Κανένα Encore δεν θα περιέχει ποτέ μαζί, Orgasmatron (Motorhead) + Dead Embryonic Cells + Beneath the Remains + Policia (των δικών τους Titas) + Primitive Future + Antichrist και μετά για αποτελείωμα “From the Past Comes the Storms”. Κι αυτό δεν είναι μια άλλη ιστορία. Είναι η αρχή μιας νέας.\nΠηγή: ΕΛΛΗΣΠΟΝΤΟΣ LIVE METAL CLUB\nΕΛΛΗΣΠΟΝΤΟΣ ΚΟΥΚ ΜΟΥΣΙΚΗ


«Ο Θόδωρος Αγγελόπουλος με τα μάτια των νέων» - PDF\nDownload "«Ο Θόδωρος Αγγελόπουλος με τα μάτια των νέων»"\n1 ΔΕΛΤΙΟ ΤΥΠΟΥ «Ο Θόδωρος Αγγελόπουλος με τα μάτια των νέων» Ταινιοθήκη της Ελλάδος Ιερά Οδός 48 & Μεγ. Αλεξάνδρου / Μετρό Κεραμεικός 23 έως 29 Ιανουαρίου 2014 Η Ταινιοθήκη της Ελλάδος παρουσιάζει ολόκληρο το έργο του Θόδωρου Αγγελόπουλου από τις 23 έως τις 29 Ιανουαρίου 2014 και καλεί το κοινό να δει το έργο του κορυφαίου Έλληνα δημιουργού μέσα από τα μάτια των νέων. Τις ταινίες του Θόδωρου Αγγελόπουλου θα προλογίσουν μουσικοί και νέοι σκηνοθέτες, καθώς και φοιτητές και σπουδαστές από τις ακόλουθες σχολές: Τμήμα Ε.Μ.Μ.Ε. και Τμήμα Θεατρικών Σπουδών του Εθνικού και Καποδιστριακού Πανεπιστημίου Αθηνών, Σχολή Σταυράκου, ΙΕΚ ΑΚΜΗ, New York College κ.ά. Τι έχει να πει για το Τοπίο στην Ομίχλη ο Αλέξης Καλοφωλιάς από τους Last Drive; Πώς θα προσεγγίσει Το μετέωρο βήμα του πελαργού η Ελίνα Ψύκου; Πώς ήταν η εμπειρία να βλέπει Αγγελόπουλο στο Λονδίνο τη δεκαετία του 90 για τον Γιάννη Σακαρίδη και τι έχει να πει για την Σκόνη του χρόνου; Γιατί είναι σημαντικοί Οι κυνηγοί για τον Γιώργο Ζώη; Τι σημαίνει η Αναπαράσταση για την Εύα Στεφανή και τι Το βλέμμα του Οδυσσέα για τον Κωστή Ζουλιάτη; Θα προβληθεί ολόκληρη η φιλμογραφία του Θόδωρου Αγγελόπουλου και σε πρώτη προβολή στην Ελλάδα οι τρεις μικρού μήκους ταινίες του δημιουργού, Lumière et compagnie: Ulysse / Lumière et compagnie: Οδυσσέας (1995, 52 ), Chacun son cinèma: trois minutes / Ο καθένας και το σινεμά του: τρία λεπτά (2007, 3 12 ), Céu inferior Sous-ciel Sky below (2011, 5 50 ). Είσοδος 5 ανά προβολή ταινίας, 10 ενιαία κάρτα εισόδου σε όλες τις προβολές για φοιτητές, ανέργους και νέους 18 έως 26 ετών.\n2 Πρόσκληση σε ανοιχτή συζήτηση Τετάρτη 29 Ιανουαρίου Την τελευταία ημέρα των προβολών, η Ταινιοθήκη της Ελλάδος καλεί το κοινό, τους ομιλητές και όσους βρέθηκαν στην Ταινιοθήκη αυτές τις μέρες σε μια ανοιχτή συζήτηση-έκπληξη για να μιλήσουν για το έργο του Θόδωρου Αγγελόπουλου. Την συζήτηση θα συντονίσει ο σκηνοθέτης Θάνος Αναστόπουλος. Όλες οι ταινίες του αφιερώματος «Η δραστική καινοτομία της σύλληψης του Θόδωρου Αγγελόπουλου είναι να συνδέσει την Ιστορία ως διαδικασία και ως ανακατασκευή με μια θεωρία ανάμνησης, δηλαδή μια ακούσια μνήμη». Sylvie Rollet Καθηγήτρια Κινηματογραφικών Σπουδών στο Πανεπιστήμιο Sorbonne Nouvelle Paris III (Παρίσι) (Μετάφραση: Πιέτρο Ραντίν) Η εκπομπή Μυθοπλασία, Ελλάδα, 1968, 23, Α/Μ Σκηνοθεσία-Σενάριο: Θόδωρος Αγγελόπουλος Φωτογραφία: Γιώργος Αρβανίτης Μοντάζ: Γιώργος Τριανταφύλλου Ηθοποιοί: Θόδωρος Κατσαδράμης, Λίνα Τριανταφύλλου, Νίκος Μαστοράκης, Μίρκα Καλατζοπούλου Παραγωγή: Θόδωρος Αγγελόπουλος Βραβείο κριτικών στο Φεστιβάλ Θεσσαλονίκης Το μικρό μήκους φιλμ αποδίδει την εκμετάλλευση των μικροαστικών ονείρων από μια ομάδα επαγγελματιών του ραδιοφώνου, σε μια Ελλάδα που θαυμάζει πλέον\n3 στην καθημερινότητά της ένα επαρχιακό κακέκτυπο του χολιγουντιανού σταρ σύστεμ. Στην ταινία, μια ομάδα δημοσιογράφων επιλέγει μετά από έρευνα τον «ιδανικό άντρα» στο πρόσωπο ενός μικροαστού. Του υπόσχονται ότι θα περάσει μια νύχτα με μια γνωστή ηθοποιό. Μετά από ώρες αναμονής στο χώρο που του υποδείχθηκε αντί για την ηθοποιό εμφανίζονται οι δημοσιογράφοι της έρευνας και τον καλούν να διαβάσει ένα κείμενο όπου καταγράφεται η υποτιθέμενη εντυπωσιακή συνάντησή του με αυτήν. Η κενότητα και η χειραγώγηση αποκαλύπτονται μέσα από τους ταχείς ρυθμούς της κινηματογραφικής αφήγησης και την πικρή σάτιρα μιας κοινωνίας που υιοθετεί το κενό για ιδανικό της ζωής της. Αναπαράσταση Μυθοπλασία, Ελλάδα, 1970, 110, Α/Μ Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (συνεργασία στο σενάριο, Στρατής Καρράς, Θανάσης Βαλτινός) Φωτογραφία: Γιώργος Αρβανίτης Μοντάζ: Τάκης Δαυλόπουλος Ηθοποιοί: Τούλα Σταθοπούλου, Γιάννης Τότσικας, Θάνος Γραμμένος, Πέτρος Χϊδάς Παραγωγή: Γιώργος Σαμιώτης 1970: Βραβείο Καλύτερης Ταινίας, Σκηνοθεσίας, Φωτογραφίας, Α Γυναικείου Ρόλου (Τούλα Σταθοπούλου) & Βραβείο Κριτικών στο Φεστιβάλ Θεσσαλονίκης 1971: Βραβείο Georges Sadoul, Καλύτερη Ταινία της χρονιάς στη Γαλλία, Βραβείο Καλύτερης Ξένης Ταινίας στο Φεστιβάλ της Ιέρ (Γαλλία), Ειδική Μνεία της Διεθνούς Ένωσης Κριτικών Κινηματογράφου (FIPRESCI) στο Forum του Φεστιβάλ Βερολίνου Στην ταινία προσεγγίζεται η σπαραγμένη μετεμφυλιακή κοινωνία της μετανάστευσης και της ερημωμένης υπαίθρου. Το σκληρό και ανελέητο τοπίο της Τυμφαίας στην Ήπειρο αποτελεί το φόντο μιας κοινωνίας κάτω από την πολιτική καταπίεση των χρόνων μετά τον Εμφύλιο στην στιγμή της κορύφωσής της: στην δικτατορία των συνταγματαρχών. Η υπόθεση είναι απλή και στηρίζεται σε ένα πραγματικό γεγονός: μια γυναίκα, μητέρα δυο παιδιών, σκοτώνει με την βοήθεια του εραστή της τον άντρα της που επιστρέφει από εργάτης στην Γερμανία. Η αποκάλυψη της δολοφονίας ακολουθείται από την προσπάθεια των ανακριτικών αρχών, δημοσιογράφων και του κοινωνικού περίγυρου να ανακαλύψει τον δράστη, κάνοντας αναπαράσταση του φόνου. Ο σκηνοθέτης ανατέμνει σχεδόν χειρουργικά τους χαρακτήρες, το τοπίο, την κοινωνία. Δεν τον ενδιαφέρει η πρόκληση συναισθημάτων υπέρ του ενός ή του άλλου ή η κατανόηση των λόγων που οδήγησαν τους εραστές στον φόνο. Επιτυγχάνει να αποδώσει με λιτά μέσα την ατμόσφαιρα των εντάσεων, του φόβου, της αγωνίας μιας κοινωνίας που έχει χάσει την κοινωνικότητά της και την πολιτική της διάσταση. Το χωριό όπου γίνεται το φονικό είναι η χαρακτηριστική έκφραση της Ελλάδας εκείνης της περιόδου και οι ήρωές του είναι ρεαλιστικές φιγούρες της. Βιώνουν το αδιέξοδο και εξεγείρονται με\n4 τον πρωτόγονο δολοφονικό τους τρόπο. Ταινία-ορόσημο στη διαμόρφωση του Νέου Ελληνικού Κινηματογράφου. Μέρες του 36 Μυθοπλασία, Ελλάδα, 1972, 110, Έγχρωμη Σκηνοθεσία-Σενάριο: Θόδωρος Αγγελόπουλος Φωτογραφία: Γιώργος Αρβανίτης Μοντάζ: Βασίλης Σπυρόπουλος Μουσική επιμέλεια: Γιώργος Παπαστεφάνου Ηθοποιοί: Κώστας Παύλου, Πέτρος Μάρκαρης, Χρήστος Καλαβρούζος, Πέτρος Ζαρκάδης Παραγωγή: Γιώργος Παπαλιός 1972: Βραβείο Σκηνοθεσίας, Φωτογραφίας στο Φεστιβάλ Θεσσαλονίκης, Βραβείο της Διεθνούς Ένωσης Κριτικών Κινηματογράφου (FIPRESCI) στο Forum του Φεστιβάλ Βερολίνου Η ταινία, γυρισμένη κατά την περίοδο της δικτατορίας του 1967, διερευνά τους πολιτικούς μηχανισμούς που οδήγησαν στην καταπίεση και τους διωγμούς του φασιστικού καθεστώτος της δικτατορίας του Μεταξά, το Ο σκηνοθέτης χρησιμοποίησε κάθε αφηγηματικό και στυλιστικό εύρημα για να αναπαραστήσει τον φόβο και τον τρόμο μιας ανελεύθερης κοινωνίας. Μετά την δολοφονία ενός συνδικαλιστή οι υποψίες κατευθύνονται προς έναν πρώην συνεργάτη της αστυνομίας που έχει πέσει σε δυσμένεια. Αντιδρά κρατώντας όμηρο έναν πολιτικό της Δεξιάς, αλλά η αστυνομία και το πολιτικό κατεστημένο κάτω από απόλυτη μυστικότητα τον δολοφονεί. Η ατμόσφαιρα της ταινίας αποδίδει το κλειστοφοβικό και ζοφερό κλίμα των πολιτικών μηχανορραφιών. Τα χρώματα του εξωτερικού χώρου φωτεινά και διαυγή έρχονται σε αντίστιξη με εκείνα του παρασκηνίου. Η χρήση της μουσικής ειρωνική και απόμακρη. Ο θεατής αντιλαμβάνεται καθαρά «αυτό που δεν λέγεται» ανοιχτά, αλλά πίσω από τις κλειστές πόρτες: τον ρόλο των παρακρατικών και των κρατικών κατασταλτικών μηχανισμών, τον ρόλο των ξένων δυνάμεων στην προετοιμασία και στην επιβολή της δικτατορίας του Μεταξά. Συνειρμικά αναγνωρίζει το καθεστώς της δικτατορίας κάτω από το οποίο ζει. Μια ταινία όπου «η δικτατορία είναι εγγεγραμμένη στον ίδιο τον καμβά της», σύμφωνα με τον Αγγελόπουλο. Ο Θίασος Μυθοπλασία, Ελλάδα, , 230, Έγχρωμη\n5 Σκηνοθεσία-Σενάριο: Θόδωρος Αγγελόπουλος Φωτογραφία: Γιώργος Αρβανίτης Μοντάζ: Τάκης Δαυλόπουλος, Γιώργος Τριανταφύλλου Μουσική: Λουκιανός Κηλαηδόνης Ηθοποιοί: Εύα Κοταμανίδου, Αλίκη Γεωργούλη, Στράτος Παχής, Μαρία Βασιλείου, Βαγγέλης Καζάν Παραγωγή: Γιώργος Παπαλιός 1975: Βραβείο της Διεθνούς Ένωσης Κριτικών Κινηματογράφου (FIPRESCI) στο Φεστιβάλ Καννών. Βραβείο Καλύτερης Ταινίας, Σκηνοθεσίας, Σεναρίου, Ά Ανδρικού Ρόλου (Βαγγέλης Καζάν), Ά Γυναικείου Ρόλου (Εύα Κοταμανίδου), Βραβείο Πανελλήνιας Ένωσης Κριτικών Κινηματογράφου (ΠΕΚΚ) στο Φεστιβάλ Θεσσαλονίκης. Ειδικό Βραβείο στο Φεστιβάλ της Ταορμίνα. Βραβείο Interfilm στο Forum του Φεστιβάλ Βερολίνου. Βραβείο Sutherland British Film Institute. Βραβείο «Age d Or» / Καλύτερη Ταινία της χρονιάς Βρυξέλλες. 1976: Βραβείο Φιγκουέιρα ντα Φος Πορτογαλία. 1979: Μέγα Βραβείο των Τεχνών, Βραβείο Καλύτερης ταινίας της χρονιάς Ιαπωνία. 1979: Καλύτερη Ταινία της Δεκαετίας Ένωση Κριτικών Κινηματογράφου της Ιταλίας. 1979: 44 η Καλύτερη Ταινία στην Ιστορία του Παγκόσμιου Κινηματογράφου Διεθνής Ένωση Κριτικών Κινηματογράφου (FIPRESCI). Πρώτη ταινία της τριλογίας της Ιστορίας. Ο σκηνοθέτης με επίκεντρο έναν περιοδεύοντα θίασο, που παρουσιάζει το κωμειδύλλιο του Περεσιάδη «Γκόλφω», αναπλάθει την πολιτική ιστορία της Ελλάδας από το 1939 ως το Η μνήμη είναι παρούσα στο έργο σε όλες τις μορφές της (πολιτιστική, πολιτική, συλλογική, υποκειμενική). Οι χρονικές αναστροφές και ανατροπές του αφηγηματικού χρόνου οδηγούν τον θεατή στο να στοχαστεί και να κρίνει τα ιστορικά γεγονότα. Η δικτατορία του Μεταξά, ο Β παγκόσμιος πόλεμος, ο εμφύλιος και η μετεμφυλιακή Ελλάδα, αλλά και ο απόηχος της Μικρασιατικής καταστροφής αποδίδονται μέσα από την συμμετοχή των μελών του θιάσου στα γεγονότα. Οι σχέσεις μεταξύ τους παραπέμπουν στον θεματικό πυρήνα του τραγικού μύθου των Ατρειδών. Ο πατέρας, μικρασιάτης πρόσφυγας, εκτελείται από τους Γερμανούς μετά από την προδοτική καταγγελία του εραστή της μητέρας. Ο γιος, ο Ορέστης, αντάρτης του ΕΛΑΣ, με την συνεργασία της αδελφής του, θα σκοτώσει την μητέρα του και τον εραστή της. Ο ίδιος εκτελείται κατά την διάρκεια των εκκαθαρίσεων που ακολούθησαν την ήττα της Αριστεράς, κατά τον Εμφύλιο. Το κεντρικό πρόσωπο της ιστορίας είναι η μεγάλη αδελφή, εκείνη που, κατά το σχήμα του μύθου, θα ήταν η Ηλέκτρα. Οι χαρακτήρες του έργου αντιπροσωπεύουν ιστορικές δυνάμεις, παράγοντες και καταλύτες που κινούν την ιστορία σε διαφορετικές κατευθύνσεις. Στο έργο συμπλέκονται ο μύθος, η ιστορία, η προσδοκία ενός «καινούριου κόσμου» μέσα την κριτική προσέγγιση της ιστορίας.\n6 Οι κυνηγοί Μυθοπλασία, Ελλάδα, 1977, 165, Έγχρωμη Σκηνοθεσία-Σενάριο: Θόδωρος Αγγελόπουλος Φωτογραφία: Γιώργος Αρβανίτης Μοντάζ: Γιώργος Τριανταφύλλου Μουσική & Μουσική επιμέλεια: Λουκιανός Κηλαηδόνης Ηθοποιοί: Μαίρη Χρονοπούλου, Εύα Κοταμανίδου, Αλίκη Γεωργούλη, Βαγγέλης Καζάν, Μπέττυ Βαλάση, Γιώργος Δάνης Παραγωγή: Θόδωρος Αγγελόπουλος Συμπαραγωγή: INA, ZDF 1977: Χρυσό Χιούγκο Καλύτερης Ταινίας στο Φεστιβάλ του Σικάγου. Βραβείο Καλύτερης ταινίας της χρονιάς από την Ένωση Τούρκων Κριτικών Κινηματογράφου. Επίσημη Συμμετοχή στο Φεστιβάλ Καννών. Η ταινία με αφορμή το παρόν (1977) ανατρέχει στο παρελθόν φτάνοντας στο τέλος του εμφυλίου το 1949 και διερευνά την φύση του ελληνικού κράτους ως ένα πολύπλοκο σύνολο μηχανισμών για τον έλεγχο, την πολιτική καταπίεση και την επιτήρηση της κοινωνίας. Η ιστορία ξεκινά την παραμονή της Πρωτοχρονιάς του μια ομάδα κυνηγών βρίσκει, στην περιοχή κοντά στην λίμνη των Ιωαννίνων μέσα στο πυκνό χιόνι, το πτώμα ενός αντάρτη του Εμφυλίου. Το αίμα τρέχει ακόμα φρέσκο απ την πληγή του, παρ όλο που έχουν περάσει κοντά τριάντα χρόνια. Oι κυνηγοί, όλοι εκπρόσωποι της αστικής τάξης -πολιτικής, στρατιωτικής και οικονομικής (μαζί τους κι ένας «ανανήψας αριστερός»)- μεταφέρουν το πτώμα στο ξενοδοχείο τους, όπου και θα περάσουν μια νύχτα Πρωτοχρονιάς γεμάτη απ τα φαντάσματα της ιστορικής τους συνείδησης και τον φόβο του παρελθόντος. Μπροστά σ ένα παράξενο «δικαστήριο» της Ιστορίας, που διαδραματίζεται στη σάλα χορού του ξενοδοχείου, οι καταθέσεις τους ανασταίνουν τους προσωπικούς και συλλογικούς εφιάλτες τους. Όλοι τους συμμετείχαν, με τον δικό τους τρόπο ο καθένας, στην πολιτική και κοινωνική εξαθλίωση της μεταπολεμικής Ελλάδας. Το πτώμα του αντάρτη ξαναθάβεται και οι κυνηγοί θα συνεχίσουν της πορεία τους, δηλαδή θα συνεχίσουν να κυβερνούν με τον ίδιο τρόπο τον τόπο. Ο Μεγαλέξαντρος Μυθοπλασία, Ελλάδα-Ιταλία, 1980, 210, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (συνεργασία στο σενάριο Πέτρος Μάρκαρης) Φωτογραφία: Γιώργος Αρβανίτης\n7 Μοντάζ: Γιώργος Τριανταφύλλου Μουσική: Χριστόδουλος Χάλαρης Ηθοποιοί: Omero Antonutti, Εύα Κοταμανίδου, Μιχάλης Γιαννάτος, Γρηγόρης Ευαγγελάτος, Χριστόφορος Κ. Νέζερ Παραγωγή: Θόδωρος Αγγελόπουλος Συμπαραγωγή: Theo Angelopoulos Film Productions, ΕΚΚ, RAI, ZDF 1980: Χρυσό Λιοντάρι, Βραβείο της Διεθνούς Ένωσης Κριτικών Κινηματογράφου (FIPRESCI), Βραβείο Cinema Nuovo στο Φεστιβάλ Βενετίας. 1980: Ά Βραβείο Καλύτερης Ταινίας Μεγάλου Μήκους, Φωτογραφίας, Σκηνογραφίας, Ηχοληψίας, Χρυσό Βραβείο, Βραβείο Καλύτερης Ταινίας Μεγάλου Μήκους της Πανελλήνιας Ένωσης Κριτικών Κινηματογράφου (ΠΕΚΚ) στο Φεστιβάλ Κινηματογράφου Θεσσαλονίκης. Το έργο πραγματεύεται ένα από τα καίρια ζητήματα για τη φύση και την λειτουργία της εξουσίας της Αριστεράς: Πώς ένα απελευθερωτικό κοινωνικό όραμα είναι δυνατόν να μετατραπεί στο αντίθετό της, να γίνει δηλαδή τυραννία, μέσα από την ανάθεσή του σε ένα και μόνο πρόσωπο. Ο Μεγαλέξανδρος εκφράζει την ανάγκη του λαού να έχει μύθους, να αναθέσει σε έναν χαρισματικό ηγέτη την εκπλήρωση των προσδοκιών του. Ο ήρωας αναλαμβάνει τον ρόλο και στο τέλος θυσιάζει τους πάντες και τα πάντα στην εξουσία του. Η ιστορία ξεκινά την παραμονή της Πρωτοχρονιάς του 1900, δραπετεύει από τη φυλακή μια ομάδα ληστών με επικεφαλής τον Μεγαλέξανδρο, στον οποίο ο λαός βλέπει τον υπερασπιστή των δικαιωμάτων του. Πιάνουν ομήρους άγγλους αριστοκράτες και μαζί με αναρχικούς κινούνται προς το χωριό του αρχηγού τους, όπου έχει δημιουργηθεί ένα σύστημα διοίκησης με βάση την κοινοκτημοσύνη. Τα αιτήματα τους (αμνηστία και επιστροφή γαιών στους χωρικούς) προσκρούουν σε στρατιωτικά αγήματα που περικυκλώνουν το χωριό. Οι ισορροπίες στο χωριό κλονίζονται. Ο Αλέξανδρος δεν ανέχεται κανενός είδους διαφωνία και γρήγορα θα αρχίσει τις εκτελέσεις όσων αντιστέκονται. Αποδυναμωμένοι από τις εσωτερικές διαμάχες, οι χωρικοί χτυπιούνται απ' το στρατό. Οι αναρχικοί επιχειρούν να φύγουν, αλλά δολοφονούνται. Ο Αλέξανδρος εκτελεί τους ομήρους και οι στρατιώτες εξοντώνουν τους συντρόφους του, ενώ οι χωρικοί φονεύουν άγρια τον ίδιο. Μοναδικός επιζών είναι ο μικρός Αλέξανδρος, ο οποίος θα φυγαδευτεί στην πόλη σημαδεμένος από την ήττα και την γνώση της, θέτοντας εκ νέου ερωτήματα για την εξουσία και προσδοκώντας να βρει εκεί τις απαντήσεις. 1 ο χρυσό βραβείο στην ιστορία του Ελληνικού κινηματογράφου. Αθήνα, επιστροφή στην Ακρόπολη* Ντοκιμαντέρ, Ελλάδα, 1983, 43, Έγχρωμο\n8 Σκηνοθεσία-Σενάριο: Θόδωρος Αγγελόπουλος Βασισμένη στην ποίηση του Γιώργου Σεφέρη και τη ζωγραφική του Γιάννη Τσαρούχη Φωτογραφία: Γιώργος Αρβανίτης (πρόσθετα γυρίσματα, Ανδρέας Σινάνος) Μοντάζ: Γιώργος Τριανταφύλλου Μουσικά θέματα: Μάνος Χατζιδάκις, Μίκης Θεοδωράκης, Λουκιανός Κηλαηδόνης, Διονύσης Σαββόπουλος Με τους: Κώστας Μελεούνης, Γιώργος Αλεξίου, Γιώργος Χατζηϊωάννου, Νίκη Μυριδάκη Παραγωγή: Θόδωρος Αγγελόπουλος για την ΕΡΤ και την Trans World Film *Ο αρχικός τίτλος της ταινίας είναι Αθήνα ή τρεις επισκέψεις στην Ακρόπολη, ωστόσο έγινε γνωστή και κυκλοφόρησε με τον τίτλο Αθήνα, επιστροφή στην Ακρόπολη. Η ταινία πραγματοποιήθηκε με αφορμή την ανακήρυξη της Αθήνας ως πολιτιστικής πρωτεύουσας της Ευρώπης (1985) και αποτελεί μια βαθιά προσωπική ματιά του σκηνοθέτη για την πόλη που γεννήθηκε και μεγάλωσε, καθώς και για την ιστορική της σημασία στο παρελθόν και σήμερα. Η Αθήνα, εκτός από ένα πολιτιστικό ντοκιμαντέρ, είναι ένα ευαίσθητο βλέμμα στον πολιτισμό, στην τέχνη και στην ιστορία μιας πόλης που σημάδεψε τον παγκόσμιο πολιτισμό. Ταξίδι στα Κύθηρα Μυθοπλασία, Ελλάδα, 1984, 137, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (Συνεργασία στο σενάριο Θανάσης Βαλτινός) Φωτογραφία: Γιώργος Αρβανίτης Μοντάζ: Γιώργος Τριανταφύλλου Μουσική: Ελένη Καραΐνδρου Ηθοποιοί: Μάνος Κατράκης, Μαίρη Χρονοπούλου, Διονύσης Παπαγιαννόπουλος, Δώρα Βολανάκη, Giulio Brogi Παραγωγή: Θόδωρος Αγγελόπουλος Συμπαραγωγή: Theo Angelopoulos Film Productions, ΕΚΚ, ZDF, Channel 4, RAI, ΕΡΤ-1 Πρώτη ελληνική ταινία που βραβεύεται με Βραβείο Σεναρίου στο Φεστιβάλ των Καννών. 1984: Επίσημη Συμμετοχή στο Φεστιβάλ Καννών. Βραβείο Σεναρίου και Βραβείο FIPRESCI στο Φεστιβάλ Καννών. 1984: Κρατικό Βραβείο Καλύτερης ταινίας, Σεναρίου, Ά Ανδρικού Ρόλου (Μάνος Κατράκης), Ά Γυναικείου Ρόλου (Ντόρα Βολανάκη), Σκηνογραφίας, Βρβαείο Κριτικών στο Φεστιβάλ Ρίο ντε Τζανέιρο.\n9 Πρώτη ταινία της τριλογίας της Σιωπής εδώ σιωπά η ιστορία. Η ταινία πραγματεύεται τον τόπο και τον τρόπο επιστροφής του ξεριζωμένου ανθρώπου που αναζητά την ταυτότητα και τις προοπτικές του, που εξακολουθεί να πιστεύει στην Ουτοπία και να διερωτάται γι αυτήν. Ένας πολιτικός πρόσφυγας στη Σοβιετική Ένωση, ο Σπύρος, επιστρέφει γέρος πια στην πατρίδα του μετά από πολλά χρόνια εξορίας. Η επιστροφή είναι δύσκολη. Τα παιδιά του είναι άγνωστα σε αυτόν, ακόμα και η γυναίκα του, που τον περιμένει πιστά τόσα χρόνια, μοιάζει ξένη. Στον τόπο του έρχεται αντιμέτωπος με τις μνήμες του, τους αντίπαλους και τους φίλους, τους νεκρούς και τους ζωντανούς, τις προσδοκίες και τις ματαιώσεις τους. Το παρελθόν εισβάλλει στο παρόν που μοιάζει αταίριαστο με όσα περίμενε ή φανταζόταν να δει. Ο εξόριστος μαχητής που γυρίζει είναι και πάλι ξένος, και πάλι πρόσφυγας. Οι συμπατριώτες του ετοιμάζονται να πουλήσουν τη γη τους, ενώ ο παλιός του αντίπαλος στον Εμφύλιο του φωνάζει: «Είσαι ένα απολίθωμα πια, δεν υπάρχεις.» Οι παλιές ηρωικές περγαμηνές μπορεί να συγκινούν ακόμη, αλλά δεν συνεπαίρνουν. Ο Σπύρος εξορίζεται ξανά στα διεθνή ύδατα, ακολουθούμενος από τη γυναίκα του, ενώ ο γιός του, ο Αλέξανδρος, η επόμενη γενιά, είναι πρόσφυγας στη δική του ζωή, προετοιμάζοντας μια ταινία για τους πολιτικούς πρόσφυγες. Μια ταινία που «σε καλεί σε μια κάθοδο στον Άδη της Ελληνικής Ιστορίας, όπου βρίσκονται ενταφιασμένα όλα τα ελληνικά ιδανικά», σύμφωνα με τον Βασίλη Ραφαηλίδη. Ο Μελισσοκόμος Μυθοπλασία, Ελλάδα, 1986, 120, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος, Δημήτρης Νόλλας (Συνεργασία στο σενάριο Tonino Guerra) Φωτογραφία: Γιώργος Αρβανίτης Μοντάζ: Τάκης Γιαννόπουλος Μουσική: Ελένη Καραΐνδρου Ηθοποιοί: Marcello Mastroianni, Νάντια Μουρούζη, Serge Reggiani, Τζένη Ρουσσέα, Ντίνος Ηλιόπουλος, Παραγωγή: Θόδωρος Αγγελόπουλος Συμπαραγωγή: Theo Angelopoulos Film Productions, ΕΚΚ, MK2 Marin Karmitz με τη συμμετοχή του ΥΠΠΟ Γαλλίας, ΕΡΤ-1, RAI3, ICC 1986: Επίσημη Συμμετοχή στο Φεστιβάλ Βενετίας. Δεύτερη ταινία της τριλογίας της Σιωπής εδώ σιωπά η αγάπη. Το έργο πραγματεύεται την υπαρξιακή μοναξιά, την ιδεολογική απογοήτευση και την απώλεια των ψυχολογικών στηριγμάτων. O Σπύρος, δάσκαλος σε μια μικρή επαρχιακή πόλη όπου πέρασε όλη του τη ζωή, μετά το γάμο της κόρης του και την\n10 αναχώρηση του γιου του που θα συνεχίσει τις σπουδές του στην Αθήνα, ξαναρχίζει κι αυτός το ταξίδι του, εγκαταλείποντας τη διδασκαλία, το σπίτι και τη γυναίκα του. Διασχίζει την χώρα με τις κυψέλες του, όπως έκαναν ανέκαθεν ο πατέρας του κι ο πατέρας τού πατέρα του, ακολουθώντας τον «δρόμο της Άνοιξης», το δρόμο των μελισσών. Η συνάντησή του με μια κοπέλα θα του ξαναζωντανέψει αναμνήσεις και τα χαμένα όνειρα της νιότης του. Απελπισμένος αυτοκτονεί αφήνοντας τον εαυτό του έρμαιο στο κεντρί των μελισσών ενώ χτυπάει με το χέρι του στο χώμα ένα παλιό κωδικοποιημένο μήνυμα από την φυλάκισή του μετά τον εμφύλιο πόλεμο. Ο Αγγελόπουλος είδε το έργο σαν μια απευθείας αναφορά στο «χαμένο ραντεβού με την ιστορία», σαν έναν τρόπο να μιλήσει για την «σιωπή της ιστορίας.» Το κωδικοποιημένο μήνυμα του Σπύρου στην τελευταία σκηνή της ταινίας έχει ως παραλήπτες εκείνους που θα συνδέσουν το παρελθόν με το μέλλον, δηλαδή θα συνδέσουν την ιστορία, θα επαναφέρουν την μνήμη. Τοπίο στην ομίχλη Μυθοπλασία, Ελλάδα, 1988, 125, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (Συνεργασία στο σενάριο Tonino Guerra, Θανάσης Βαλτινός) Φωτογραφία: Γιώργος Αρβανίτης Μοντάζ: Γιάννης Τσιτσόπουλος Μουσική: Ελένη Καραΐνδρου Ηθοποιοί: Τάνια Παλαιολόγου, Μιχάλης Ζέκε, Στράτος Τζώρτζογλου, Δημήτρης Καμπερίδης Παραγωγή: Θόδωρος Αγγελόπουλος Συμπαραγωγή: Theo Angelopoulos Film Productions, Paradis Film (Paris), ΕΚΚ, ΕΡΤ-1, Basic Cinematografica (Roma) 1988: Αργυρό Λιοντάρι Καλύτερης Σκηνογραφίας στο Φεστιβάλ Βενετίας. 1989:Ευρωπαϊκό Βραβείο Felix, Χρυσό Χιούγκο Καλύτερου Σκηνοθέτη, Αργυρή Πλάκα Καλύτερης Φωτογραφίας στο Φεστιβάλ του Σικάγου Τρίτη ταινία της τριλογίας της Σιωπής εδώ σιωπά ο Θεός. Το έργο αποτελεί μια αλληγορία, στηριγμένη σε θρησκευτικά σύμβολα και μυθικές πηγές: ένα ταξίδι προς τις ρίζες αλλά και τον τελικό στόχο της ανθρωπότητας. Η ιστορία βασίζεται στην περιπλάνηση δυο παιδιών που αναζητούν τον πατέρα τους διασχίζοντας την Ελλάδα, προσδοκώντας να πάνε στην Γερμανία όπου, κατά δήλωση της μητέρας τους, δουλεύει ο πατέρας τους. Στους σταθμούς αυτού του ταξιδιού τα παιδιά γνωρίζουν την βία, την αγριότητα της σύγχρονης Ελλάδας, κυριολεκτικής και μεταφορικής. Συναντούν και τον Θίασο, της ομότιτλης ταινίας, που ξεπουλάει πια τα υπάρχοντά του αφού «οι καιροί έχουν αλλάξει». Ο νεαρός γιος της Χρυσόθεμης\n11 του Θιάσου τα περιφέρει στον κόσμο των σκοτεινών ντίσκο και των εύκολων απολαύσεων, στην γοητεία της ταχύτητας. Τους αποκαλύπτει τα όριά του. Τα παιδιά συνεχίζουν το ταξίδι τους αντικρίζοντας ένα δέντρο στο τοπίο πίσω από την ομίχλη. Το τέλος είναι ανοικτό στις ερμηνείες: τα παιδιά ξεπερνούν τα συμβολικά όρια της Ομίχλης; Το μετέωρο βήμα του πελαργού Μυθοπλασία, Ελλάδα, 1991, 138, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (Συνεργασία στο σενάριο Tonino Guerra, Δημήτρης Νόλλας) Φωτογραφία: Γιώργος Αρβανίτης Μοντάζ: Γιάννης Τσιτσόπουλος Μουσική: Ελένη Καραΐνδρου Ηθοποιοί: Marcello Mastroianni, Jeanne Moreau, Γρηγόρης Πατρικαρέας, Δώρα Χρυσικού, Ηλίας Λογοθέτης Παραγωγή: Θόδωρος Αγγελόπουλος Συμπαραγωγή: ΕΚΚ, Arena Films, Vega Films, Erre Produzioni, με την υποστήριξη του Eurimages Πρώτη ταινία της τριλογίας των συνόρων. Η ταινία αποτελεί μια σπουδή πάνω στο θέμα των συνόρων ως ορίων στην ζωή, στην τέχνη, στην πολιτική, στην ανθρώπινη επικοινωνία, στο καθετί. Παράλληλα αναζητιούνται εκείνες οι «λέξεις κλειδιά» που θα δώσουν πνοή σε ένα νέο συλλογικό όραμα, που καταπνίγεται από την κυριαρχία της αγοράς που οδηγεί την ιστορία στην σιωπή. Η υπόθεση του έργου έχει αφετηρία την εξαφάνιση ενός διανοούμενου πολιτικού μετά από μια συνεδρίαση στη Βουλή όπου εκφωνεί μάλλον μια ποιητική ανακοίνωση παρά έναν πολιτικό λόγο. Ένας δημοσιογράφος που κάνει ρεπορτάζ στην παραμεθόριο για τους εγκλωβισμένους στα σύνορα μετανάστες και πρόσφυγες διαφόρων εθνοτήτων, συναντά έναν άντρα του οποίου η εξωτερική του εμφάνιση ταιριάζει με τα χαρακτηριστικά του αγνοούμενου πολιτικού. Παρά τις έρευνές του και μια συνάντηση που καταφέρνει να οργανώσει ανάμεσα στον άγνωστο και τη Γαλλίδα γυναίκα του πολιτικού, η ταυτότητα του αγνώστου παραμένει μετέωρη. Με τον ίδιο τρόπο που όλα μετεωρίζονται σε μιαν αβέβαιη πραγματικότητα σ αυτόν τον κατακερματισμένο κόσμο των συνόρων, πολιτικών, κοινωνικών και ψυχικών. 30 χρόνια μετά τη Νύχτα του Αντονιόνι ξανασυναντιούνται κινηματογραφικά ο Μαρτσέλλο Μαστρογιάννι και η Ζαν Μορό. Το βλέμμα του Οδυσσέα Μυθοπλασία, Ελλάδα, 1995, 176, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (Συνεργασία στο σενάριο Tonino Guerra, Πέτρος Μάρκαρης) Φωτογραφία: Γιώργος Αρβανίτης Μοντάζ: Γιάννης Τσιτσόπουλος Μουσική: Ελένη Καραΐνδρου\n12 Ηθοποιοί: Harvey Keitel, Maia Morgenstern, Erland Josephson, Θανάσης Βέγγος, Γιώργος Μιχαλακόπουλος Παραγωγή: Θόδωρος Αγγελόπουλος Συμπαραγωγή: Theo Angelopoulos Film Productions, ΕΚΚ, Paradis Film (Paris), La Generale d Images (Paris), La Sept Cinema με τη συμμετοχή του Canal +, Basic Cinematografica (Roma), Instituto Luce RAI σε συνεργασία με την Tele-München, Concorde Films, Channel 4, Herbert Kloider, με την υποστήριξη του Eurimages 1995: Μεγάλο Βραβείο της Επιτροπής στο Φεστιβάλ Καννών. 1995: Βραβείο της Διεθνούς Κριτικής στο Φεστιβάλ Καννών. 1995: Βραβείο των Κριτικών στα Ευρωπαϊκά Βραβεία Felix. Το έργο αποτελεί ένα ταξίδι του βλέμματος στην ταραγμένη Βαλκανική του 20ού αιώνα. Ενός αιώνα που ξεκίνησε με όνειρα για την ιστορική «έφοδο στον ουρανό» και κατέληξε σε ερείπια, στο βίαιο ρήμαγμα ανθρώπινων ζωών, στον θάνατο ενός κόσμου. Ο Ελληνοαμερικανός σκηνοθέτης Α. επιστρέφει μετά από πολλά χρόνια στην πατρίδα για να παραστεί στην προβολή της τελευταίας του ταινίας που προκάλεσε τη βίαιη αντίδραση φανατικών θρησκευόμενων. Ο πραγματικός όμως λόγος της επιστροφής του είναι η αναζήτηση τριών κουτιών ανεμφάνιστου φιλμ των αδελφών Μανάκι, πιονιέρων του κινηματογράφου στα Βαλκάνια. Η απεγνωσμένη αναζήτηση του πρώτου κινηματογραφικού βλέμματος στα Βαλκάνια εκπληρώνει και την ανάγκη του σκηνοθέτη να βρει έναν καινούριο τρόπο για να ξαναδεί τον κόσμο. Η Οδύσσεια του Α. δεν είναι μια ομηρική Οδύσσεια. Όλα τα ομηρικά αντίστοιχα αποτελούν απλώς σχήματα και οχήματα για να ξεδιπλωθεί με νέους τρόπους «η ανθρώπινη περιπέτεια, η περιπέτεια που ποτέ δεν τελειώνει». Μια αιωνιότητα και μια μέρα Μυθοπλασία, Ελλάδα, 1998, 130, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος (Συνεργασία στο σενάριο Tonino Guerra, Πέτρος Μάρκαρης) Φωτογραφία: Γιώργος Αρβανίτης, Ανδρέας Σινάνος Μοντάζ: Γιάννης Τσιτσόπουλος Μουσική: Ελένη Καραΐνδρου Ηθοποιοί: Bruno Ganz, Isabelle Renauld, Fabrizio Bentivoglio, Αχιλλέας Σκέβης Παραγωγή: Θόδωρος Αγγελόπουλος Συμπαραγωγή: ΕΚΚ, Paradis Film (Paris), Intermedias S.A., La Sept Cinema, Canal +, Classic SRL, Instituto Luce, WDR&ARTE, ΕΤ-1, με την υποστήριξη του Eurimages Πρώτη ελληνική ταινία που κερδίζει Χρυσό Φοίνικα στο Φεστιβάλ Καννών.\n13 1998: Χρυσός Φοίνικας στο Φεστιβάλ Καννών. 1998: Βραβείο της Οικουμενικής Επιτροπής στο Φεστιβάλ Καννών. Βραβείο Σκηνοθεσίας, Σεναρίου, Β Γυναικείου Ρόλου (Ελένη Γερασιμίδου), Σκηνογραφίας, Μουσικής, Ενδυματολογίας στο Φεστιβάλ Θεσσαλονίκης. Η ταινία αποτελεί μια σπουδή για το πώς ο χρόνος μιας μέρας μπορεί να αποτελέσει ταυτοχρόνως τη συστολή και τη διαστολή της αιωνιότητας. Η ιστορική, ερωτική, ποιητική, μουσική, προσωπική και γλωσσική μνήμη από τη μια και η ανάγκη επικοινωνίας από την άλλη σηματοδοτούν το θεματικό υπόβαθρο του έργου. Ο Αλέξανδρος, ένας διάσημος συγγραφέας, ξεκινά τη μέρα του με μια σειρά αποχαιρετισμών πριν μπεί στο νοσοκομείο. Ο χρόνος που του απομένει ανήκει στις αναμνήσεις, στον απολογισμό της ζωής του γεμάτης από εντάσεις, χαμένες δυνατότητες και άστοχες κινήσεις. Μια τυχαία συνάντηση μ ένα μικρό αγόρι, λαθρομετανάστη «παιδί των φαναριών», ανατρέπει τα πάντα. Ο Αλέξανδρος προσκολλάται σ αυτό αναβάλλει την «αναχώρηση» και παρατείνει την «αιωνιότητα» κατά «μια μέρα». Διδάσκει αλλά και μαθαίνει από τον μικρό του φίλο συνειδητοποιώντας τα όρια και τους όρους της ζωής του. Με τις γνώσεις και τα συναισθήματα που αποκόμισαν κι οι δυο ξεκινούν το δικό τους ξεχωριστό ταξίδι. Το λιβάδι που δακρύζει Μυθοπλασία, Ελλάδα, 2004, 200, Έγχρωμη Σκηνοθεσία: Θόδωρος Αγγελόπουλος Σενάριο: Silvagni Giorgio, Θόδωρος Αγγελόπουλος, Tonino Guerra, Πέτρος Μάρκαρης Φωτογραφία: Ανδρέας Σινάνος Μοντάζ: Γιώργος Τριανταφύλλου Μουσική: Ελένη Καραΐνδρου Ηθοποιοί: Αλεξάνδρα Αϊδίνη, Νίκος Πουρσανίδης, Γιώργος Αρμένης, Βασίλης Κολοβός, Εύα Κοταμανίδου Παραγωγή: Θόδωρος Αγγελόπουλος Συμπαραγωγή: ΕΚΚ, ΕΡΤ Α.Ε., Attika Art Productions, BAC Films SA, Intermedias SA, Arte France Cinema, Canal +, Classic SRL, Instituto Luce SpA, RAI Cinema, Network Movie Reinhold Elschot, Peter Nadermann, ZDF / ARTE Meinolf Zurhorst, με την υποστήριξη του Eurimages 2004: Βραβείο της Ευρωπαϊκής Ακαδημίας Κριτικών, Επίσημη συμμετοχή στο Φεστιβάλ Βερολίνου.\n14 Αρχικά επρόκειτο να γίνει μια μεγάλη ταινία με τίτλο Το τρίτο φτερό. Το σενάριο ξεκινούσε στις αρχές του 20 ου αιώνα και τελείωνε στο τέλος του 20 ου αιώνα. Μια ταινία που δεν μπόρεσε να χρηματοδοτηθεί τότε και, για πρακτικούς λόγους, έπρεπε να γίνει τρεις ταινίες μιας τριλογίας, της οποίας Το λιβάδι που δακρύζει είναι η πρώτη. Στην ταινία αυτή οι δρόμοι της εξορίας και της προσφυγιάς κυριολεκτικής και μεταφορικής-ως μόνιμο χαρακτηριστικό της ιστορίας του 20ού αιώνα αποτυπώνονται στην ταινία με επίκεντρο την Ελλάδα της χρονικής περιόδου μεταξύ Το θέμα αυτό απεικονίζεται με ελεγειακό τρόπο μέσα από τη ζωή μιας γυναίκας, της Ελένης. Είναι το θύμα και ο μάρτυρας των μεγάλων ιστορικών δραμάτων του ελληνισμού : του διωγμού των Ελλήνων από την Οδησσό το 1919, της Μικρασιατικής προσφυγιάς του 1922, του ονείρου της Αμερικής, του Εμφύλιου ως προοιμίου της πολιτικής προσφυγιάς που ακολούθησε. Η ιστορία αναπλάθεται στις πιο λεπτές συναισθηματικές της αποχρώσεις όπως βιώνεται από την κεντρική ηρωίδα. Σαν τις σταγόνες ενός «λιβαδιού που δακρύζει» και μετατρέπονται σε ποτάμι καταστροφικό ή λυτρωτικό κυλούν οι προσωπικές και ιστορικές τραγωδίες, η δικτατορία του Μεταξά, οι πόλεμοι και οι αδελφοκτόνοι πόλεμοι, οι χωρισμοί και οι θάνατοι. Το μοιρολόι της Ελένης για το χαμό των δυο παιδιών της και η κραυγή της στο τέλος της ταινίας πάνω από το πτώμα του δεύτερου παιδιού της αποκαλύπτουν το βάθος των τραγικών συγκρούσεων των απλών ανθρώπων που τις υπέστησαν. Η σκόνη του χρόνου Μυθοπλασία, Ελλάδα, 2008, 125, Έγχρωμη Σκηνοθεσία: Θόδωρος Αγγελόπουλος Σενάριο: Θόδωρος Αγγελόπουλος, Tonino Guerra, Πέτρος Μάρκαρης Φωτογραφία: Ανδρέας Σινάνος Μοντάζ: Γιώργος Χελιδονίδης, Γιάννης Τσιτσόπουλος Μουσική: Ελένη Καραΐνδρου Ηθοποιοί: Willem Dafoe, Irene Jacob, Bruno Ganz, Michel Piccoli Παραγωγή: Θόδωρος Αγγελόπουλος Συμπαραγωγή: ΕΚΚ, ΕΡΤ Α.Ε., NOVA, με την υποστήριξη του ΥΠΠΟ Ελλάδας, Studio 217 ARS με την υποστήριξη του Υπουργείο Πολιτισμού και Κινηματογραφίας της Ρωσίας, Lichtmeer Film, Filmstiftung, Nordrhein-Westalen, Deutscher Sfilmforderfonds (DFFF), ARD Degeto, Classic SRL με την υποστήριξη των Περιφέρεια του Lazio, Fi.La.S Spa, Mi BAC-Ministero per I Beni e Le Attivitá Culturali, με την υποστήριξη του Eurimages Δεύτερη ταινία της τριλογίας (που έμελλε να μην ολοκληρωθεί ποτέ). Η ταινία συνεχίζει την εξιστόρηση που ξεκίνησε στην προηγούμενη ταινία του αποτυπώνοντας το μακρύ και επίπονο ταξίδι στα μεγάλα γεγονότα των τελευταίων πενήντα χρόνων που σημάδεψαν τον 20ό αιώνα. Πυρήνας της είναι ο μεγάλος έρωτας, των πρωταγωνιστών του Λιβαδιού που δακρύζει, που άντεξε τους θυμούς της ιστορίας. Κεντρικό πρόσωπο η Ελένη, το πρόσωπο που συμπυκνώνει τον\n15 απόλυτο έρωτα και την απόλυτη αφοσίωση. Ο Α., αμερικανός σκηνοθέτης ελληνικής καταγωγής γυρίζει μια ταινία ορμώμενος από την προσωπική του ζωή και την προσωπική και πολιτική περιπέτεια των γονιών του, της Ελένης και του Σπύρου. Στο πρόσωπο του Γιάκομπ, που έχασε τον μεγάλο του έρωτα, την Ελένη, και μαζί όλα όσα είχε ζήσει και ονειρεύτηκε, αναγνωρίζεται ο αποχαιρετισμός μιας γενιάς, αλλά και ταυτόχρονα ο χαιρετισμός-πρόσκληση στην καινούρια μέσα από την ιστορία της κόρης του Α, της μικρής Ελένης. Η ιστορία εξελίσσεται σε πραγματικούς αλλά ταυτόχρονα και συμβολικούς τόπους: Ιταλία, Γερμανία, Ρωσία, Καζακστάν, Καναδά, ΗΠΑ. Τόποι αγώνων, αγωνιών, έρωτα, αλλά και φρίκης. Ό,τι ακριβώς σημάδεψε την ιστορία του δεύτερου μισού του 20ού αιώνα. Τα πρόσωπα της ταινίας κινούνται ανάμεσα στην πραγματικότητα και στο όνειρο, ενώ η «σκόνη του χρόνου» συγχέει τις μνήμες. Ο Α. τις αναζητά στο παρελθόν και τις βιώνει στο παρόν. Σταθερό σημείο αναφοράς και σε αυτήν την ταινία είναι η αναζήτηση της «νέας εφόδου στον ουρανό», το άγγιγμα του «Τρίτου φτερού» του αγγέλου της Ουτοπίας. ΣΕ ΠΡΩΤΗ ΠΡΟΒΟΛΗ ΣΤΗΝ ΕΛΛΑΔΑ Lumiere et compagnie: Ulysse / Lumiere et compagnie: Οδυσσέας Μυθοπλασία, Γαλλία-Ελλάδα, 1995, 52, Α/Μ Σκηνοθεσία-Σενάριο: Θόδωρος Αγγελόπουλος Χειρισμός της κάμερας: Sarah Moon Ηθοποιός: Νίκος Χαραλάμπους Παραγωγή: Θόδωρος Αγγελόπουλος Το Lumiere et compagnie είναι μια ταινία που πραγματοποιήθηκε μετά από πρωτοβουλία του Φεστιβάλ Καννών για τον εορτασμό των 100 χρόνων κινηματογράφου και στην οποία συμμετείχαν 41 σκηνοθέτες απ όλο τον κόσμο. Καθένας τους έκανε μια μικρή ταινία χρησιμοποιώντας την «Cinématographe», την κάμερα που επινόησαν οι αδελφοί Λυμιέρ, και κάτω από συνθήκες παρόμοιες με αυτές του Οι ταινίες έπρεπε να ακολουθούν τρεις κανόνες: 1) Να μην έχουν διάρκεια μεγαλύτερη των 52 δευτέρων, 2) Να μην έχουν συγχρονισμένο ήχο, 3) Να γίνουν μέχρι τρεις λήψεις. Η ταινία του Αγγελόπουλου Οδυσσέας επιχειρεί την καταγραφή του βλέμματος του Οδυσσέα όταν έφτασε ναυαγός στο νησί των Φαιάκων. Ο Αγγελόπουλος φιλμογραφεί μια σκηνή από την Οδύσσεια του Ομήρου. Με μια κάρτα τίτλο, Ο Οδυσσέας συλλογίζεται: «Είμαι χαμένος. Σε ποια ξένη χώρα έχω φτάσει!». Ο Οδυσσέας έχει έρθει στην ξένη γη του κινηματογράφου. Chacun son cinema: trois minutes / Ο καθένας και το σινεμά του: τρία λεπτά\n16 Μυθοπλασία, Γαλλία-Ελλάδα, 2007, 3 12 Σκηνοθεσία-Σενάριο: Θόδωρος Αγγελόπουλος Φωτογραφία: Ανδρέας Σινάνος Μοντάζ: Γιάννης Τσιτσόπουλος Μουσική: Ελένη Καραΐνδρου Ηθοποιοί: Jeanne Moreau Παραγωγή: Eric Vassard Μια ταινία ανθολογίας, ανάθεση από το Φεστιβάλ των Καννών με αφορμή την 60 η του επέτειο. Η ταινία απαρτίζεται από 34 μικρού μήκους ταινίες, διάρκειας τριών λεπτών η καθεμία, σκηνοθετημένες από 36 μεγάλους δημιουργούς. Μια συνάντηση ανάμεσα σε δυο ταινίες: μερικά καρέ από τα σκάρτα του Μελισσοκόμου του Θόδωρου Αγγελόπουλου (1985) και ο μονόλογος του φινάλε από την ταινία Η νύχτα του Μικελάντζελο Αντονιόνι (1962). Μια συνάντηση ανάμεσα σε δυο ηθοποιούς: τη Ζαν Μορώ και τον Μαρτσέλο Μαστρογιάννι, στη μνήμη του οποίου είναι αφιερωμένη η ταινία. Céu inferior Sous-ciel Sky below Μυθοπλασία, Βραζιλία-Ελλάδα, 2011, 5 50 Σκηνοθεσία-Σενάριο: Θόδωρος Αγγελόπουλος Μουσική: André Abujamra Παραγωγή: Mostra Internacional de Cinema de São Paulo, Gullane Παραγωγοί: Leon Cakoff, Renata de Almeida, Caio Gullane, Fabiano Gullane, Debora Ivanov, Gabriel Lacerda 2012 Συμμετοχή στο Φεστιβάλ της Ρώμης, Ιταλία 2012 Συμμετοχή στο 36 ο Φεστιβάλ του Σάο Πάολο To Sky Below αποτελεί μέρος του Mundo Invisível / Αθέατου Κόσμου, μιας σπονδυλωτής ταινίας με θέμα την αναπαράσταση του σημερινού κόσμου μέσα από την πόλη του São Paulo, σκηνοθετημένης από δέκα διεθνούς φήμης σκηνοθέτες, τον Manoel de Oliveira, τον Wim Wenders, τον Θόδωρο Αγγελόπουλο κ.ά. Η μικρού μήκους ταινία του Θόδωρου Αγγελόπουλου υποσημειώνει με αποκαλυπτικό τρόπο τις αόρατες αντιθέσεις της πόλης. Τα λόγια ενός ιεροκήρυκα στο υπόγειο μετρό της, που εναγωνίως και παραστατικά προειδοποιεί για τις επιπτώσεις της απομάκρυνσης από τον λόγο του Χριστού, θυμίζουν τον παλμό μιας καρδιάς που μάταια προσπαθεί να δώσει ρυθμό στην ανθρώπινη ζωή. Ο απόηχός τους σβήνει σιγά σιγά, καθώς η κάμερα τον εγκαταλείπει για να αποτυπώσει πλευρές της πόλης. Τα πολύχρωμα γκράφιτι στους δρόμους αποτελούν το σκηνικό που περιβάλλει την φτώχια, την εξαθλίωση, την αδιαφορία και αποτυπώνουν με μελαγχολικό τρόπο την απογοήτευση των ανθρώπων.\n17 Φωτογραφικό υλικό από τις ταινίες του Θόδωρου Αγγελόπουλου θα βρείτε στο link: Περισσότερες πληροφορίες για το έργο του Θόδωρου Αγγελόπουλου μπορείτε να βρείτε στο ΤΑΙΝΙΟΘΗΚΗ ΤΗΣ ΕΛΛΑΔΟΣ Ιερά Οδός 48 & Μεγάλου Αλεξάνδρου (Μετρό Κεραμεικός) Αθήνα Τ. (210) , F. (210) Βένια Βέργου Υπεύθυνη Προβολής, Τύπου, Επικοινωνίας & ΜΜΕ Τηλ.: , (εσωτ. 0118)


Tech | Tankers Gaming Community\nΜάρτιος 1, 2017 Tech 5.197 Σχόλια\nΟι κατασκευαστές smartphones προσπαθούν πολύ να βελτιώσουν την αυτονομία, αλλά και την ταχύτητα φόρτισης των συσκευών τους. Η Meizu είναι ένας από αυτούς και σήμερα στην MWC 2017, μας έδειξε κάτι πολύ ξεχωριστό. Ανακοινώθηκε λοιπόν το Super mCharge battery tech, που μπορεί να φορτίσει πλήρως μια συσκευή σε 20 μόλις λεπτά.\nΗ εταιρία έκανε επίδειξη σε ένα smartphone με μπαταρία 3000mAh, φτάνοντας από το 0% στο 30% μέσα σε μόλις 5 λεπτά, χρειάστηκε άλλα 5 λεπτά για να φράσει στο 60%, ενώ για να στο 85% έφτασε 5 λεπτά αργότερα. Στο 100% έφτασε συνολικά σε 20 λεπτά, που είναι πραγματικά εντυπωσιακό. Σύμφωνα με την εταιρία η εν λόγω τεχνολογία φόρτισης είναι πιο ασφαλής από την προκάτοχό της και χρησιμοποιεί 55W για αυτό, μέσω ενός ανασχεδιασμένου καλωδίου που υποστηρίζει μέχρι 160W.\nΠαρά την μεγάλη ισχύ του ρεύματος, η συσκευή δεν ξεπερνάει τους 39°C κατά την φόρτιση, που πραγματικά είναι άριστη θερμοκρασία.\nΗ Meizu ισχυρίζεται πως η μπαταρία που θα φορτίζεται με αυτή την τεχνολογία θα διατηρεί το 80% της χωρητικότητάς της ακόμα και μετά από 800 φορτίσεις, που σημαίνει περισσότερα από 2 χρόνια φυσιολογικής χρήσης.\nΗ υλοποίηση της Meizu είναι πολλά υποσχόμενη, όμως ακόμα δεν γνωρίζουμε πότε θα φτάσει στον τελικό καταναλωτή. Το σίγουρο είναι πως θα κονταροχτυπηθεί με το VOOC charging της Oppo, που μπορεί να φορτίσει μια μπαταρία 2500mAh σε 15 λεπτά.\nΦεβρουάριος 28, 2017 Tech 4.965 Σχόλια\nΗ GSMA αναγνώρισε το Samsung Galaxy S7 edge σαν το καλύτερο smartphone του 2016, στα βραβεία που δίνει κάθε χρόνο στην MWC.\nTo Galaxy S7 ήταν και είναι μια εκπληκτική συσκευή, που σύμφωνα με τους χρήστες έγινε ακόμα καλύτερη μετά την αναβάθμιση σε Android Nougat. Το Samsung Galaxy S7 είναι άλλωστε η συσκευή που κράτησε την εταιρία ζωντανή μετά το φιάσκο του Galaxy Note 7.\nO Juno Park, αντιπρόεδρος της παγκόσμιας στρατηγικής προϊόντων, δήλωσε:\nΈχουμε την τιμή να μας αναγνωρίζουν για την δεξιοτεχνία μας στο σχεδιασμό και την καινοτομία με το Galaxy S7 edge. Αυτό το βραβείο είναι μια απόδειξη για την σταθερή επιδίωξη μας για αριστεία, καθώς συνεχίζουμε να υπερβαίνουμε τις προσδοκίες των καταναλωτών μέσω της επαναστατικής κινητής τεχνολογίας μας\nΙανουάριος 26, 2017 Tech\nΔεν αποτελεί έκπληξη ότι η Microsoft έχει εξετάσει μια σειρά από νέα χαρακτηριστικά για τα Windows 10. Το νέο χαρακτηριστικό θα παρέχει πρόσβασει στις «Επιλογές Παροχής Ενέργειας» των Windows 10, το οποίο πρόκειται να κάνει ευκολότερη την ζωή μας για να την επιλογή ή την προσαρμογή σχεδίου της παροχής ενέργειας\nΈνα εκπληκτικό πείραμα φωτός έχει επιτευχθεί. Ένα τέτοιο πείραμα απαιτεί μία κάμερα η οποία θα ξεπερνάει την ταχύτητα του φωτός.Οι νέες αυτές λειτουργίες της κάμερας αυτής, κατάφερε για πρώτη φορά να βιντεοσκοπήσει το χωνί από την έκρηξη του φωτός, σε πραγματικό χρόνο.\nΙανουάριος 19, 2017 Tech\nLG Pro:Centric Smart 4K: Η νέα σειρά ξενοδοχειακών τηλεοράσεων τεχνολογίας OLED στην ελληνική αγορά\nΗ LG παρουσιάζει στην ελληνική αγορά τη νέα σειρά ξενοδοχειακών τηλεοράσεων Pro:Centric Smart Hotel 4K OLED EW961H, την πρώτη σειρά Hotel TVs στον κόσμο που αξιοποιεί την τεχνολογία OLED.\nΙανουάριος 19, 2017 Internet, Tech\nΜετά από αρκετά χρόνια ο μη κερδοσκοπικός οργανισμός Mozilla προχωρά σε αλλαγή του λογοτύπου του.\nΝοέμβριος 15, 2015 Internet, Tech\nΤον περασμένο Ιούλιο, η Microsoft κυκλοφόρησε επίσημα τα Windows 10, δίνοντας τη δυνατότητα σε κατόχους των Windows 7 και 8 να κάνουν «κράτηση» το καινούριο λογισμικό, με περιθώριο δωρεάν εγκατάστασής του για έναν χρόνο.\nΗ μέθοδος αυτή σημείωσε επιτυχία, καθώς ο συνολικός αριθμός των συσκευών που αναβαθμίστηκαν σε Windows 10 ανέρχεται στα 110 εκατομμύρια.\nΩστόσο, η Microsoft σκοπεύει να αλλάξει ως ένα βαθμό την τακτική αναβάθμισης που ακολουθεί.\nΝοέμβριος 14, 2015 Internet, Tech\nΒοήθεια στους πρόσφυγες στην Ελλάδα από την Google\nΜπορεί το διαδίκτυο να συνεισφέρει σε στιγμές κρίσης? Φυσικά και μπορεί. Ένα τωρινό παράδειγμα είναι η πρωτοβουλία της Google σε συνεργασία με IRC και την MercyCorps, να κατασκευάσει μία ελαφριά και φιλική με τα κινητά τηλέφωνο ιστοσελίδα, για να βοηθήσει τους πρόσφυγες που φτάνουν στην Ευρώπη με αυτό που χρειάζονται σε πρώτη ζήτηση: πληροφορίες.\nΤο project που η Gοοgle το ονομάζει “Crisis Info Hub” είναι ανοικτού πηγαίου κώδικα και έτσι το καθιστά εύκολο για τους άλλους να συνεισφέρουν κρίσιμες πληροφορίες μέσω του Gοοgle Docs.\nΝοέμβριος 13, 2015 Internet, Tech\nΣε ένα χρόνο διακόπτεται η πώληση καινούριων υπολογιστών με προεγκατεστημένα Windows 7 και Windows 8.1\nΗ Microsoft ενημέρωσε τη σελίδα της αναφορικά με τις ημερομηνίες διακοπής πώλησης υπολογιστών με προεγκατεστημένη την εκάστοτε έκδοση των Windows.\nΣυγκεκριμένα, η εν λόγω ιστοσελίδα μας πληροφορεί ότι οι κατασκευαστές μπορούν να πουλάνε υπολογιστές με προεγκατεστημένα τα Windows 7 μέχρι τις 31 Οκτωβρίου του 2016.\nPowered by WordPress | Theme Designed by: Magazine WordPress Theme | Thanks to meingames.at, Cars Themes and in this address


Δευτέρα, 10 Μαϊου 2021 10:05:23 ΜΜ\nΑρχική›Ειδήσεις›Οικονομία›Θα ζητηθεί η επαναγορά δανείου ύψους €2,9 δισ. στο Eurogroup\nΌπως αναφέρουν παράγοντες του υπουργείου Οικονομικών, στο Eurogroup θα ζητηθεί η επαναγορά δανείου ύψους 2,9 δισ. ευρώ (με επιτόκιο 5,13%), προκειμένου το μεσοσταθμικό επιτόκιο προς το Ταμείο να μειωθεί κάτω από το 3%.\nΕπιπλέον, κατά την παραμονή του στο Ελσίνκι, ο κ. Σταϊκούρας θα έχει κατ’ ιδίαν συναντήσεις με Ευρωπαίους αξιωματούχους. Ειδικότερα, θα συναντηθεί διαδοχικά με την Πρόεδρο της Ενιαίας Αρχής Εξυγίανσης (SRB) κα. Εlke König, τον Πρόεδρο του Eurogroup κ. Mário Centeno, τον επικεφαλής του ESM κ. Klaus Regling, τον Αντιπρόεδρο της EBRD κ. Pierre Heilbronn και το μέλος της Εκτελεστικής Επιτροπής της Ευρωπαϊκής Κεντρικής Τράπεζας κ. Benoît Cœuré.\nΟ υπουργός Οικονομικών, το Σάββατο, θα συμμετάσχει στη συνάντηση των υπουργών Οικονομικών που ανήκουν στο Ευρωπαϊκό Λαϊκό Κόμμα. Στο περιθώριο της συνάντησης, θα έχει κατ΄ ιδίαν συνομιλία με τον Αντιπρόεδρο της Ευρωπαϊκής Επιτροπής κ. Valdis Dombrovskis.\nΤελευταία τροποποίηση στις 22:20 - 12 Σεπ 2019


Πάνω απο τα όρια αντοχής τα κτυπήματα του κορονοϊου. 407 νέα κρούσματα! - Notospress.gr\nΠάνω απο τα όρια αντοχής τα κτυπήματα του κορονοϊου. 407 νέα κρούσματα!\nΕΛΛΑΔΑ. Συνολικά 407 νέα κρούσματα του νέου κορoνοϊού ανακοινώθηκαν σήμερα, Τετάρτη, 7 Οκτωβρίου εκ των οποίων τα 25 εντοπίστηκαν κατόπιν ελέγχων στις πύλες εισόδου τις χώρας. Σύμφωνα με την ανακοίνωση, έχουν καταγραφεί 4 ακόμη θάνατοι.\nΤέλος, έχουμε 4 ακόμα καταγεγραμμένους θανάτους και 424 θανάτους συνολικά στη χώρα. 158 (37.3%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 78 έτη και το 96.5% είχε κάποιο υποκείμενο νόσημα ή/και ηλικία 70 ετών και άνω.»\nΣοκ στη θέα ενός, τυχαία ή μοιραία, «άστεγου» στο κέντρο της Σπάρτης!\nΕρωτήματα που καλείται να απαντήσει ο υπουργός Βορίδης στη Σπάρτη!\nΣτον αστερισμό των Ρομά η Μεσσήνη! Επίδειξη δυσαρέσκειας και δύναμης απέναντι στην Αστυνομία!\nΕμβολιαστικό Κέντρο το Κ.Υ. Βλαχιώτη\nΕξαίσιο! Δάσος από φραγκοσυκιές γύρω από το Nαύπλιο (photos)\t12:40\nΑστυνομικά Τραγωδία στο Αίγιο: Νεκρός 55χρονος από φωτιά σε σπίτι


Ειδήσεις - Ένας πλαστικός χειρουργός αποκάλεσε αυτή τη μη επεμβατική συσκευή γλυπτικής σώματος ως «Άγιο Δισκοπότηρο»\nΑυτό δεν προκαλεί έκπληξη, αλλά δεν είναι εύκολο να επιτευχθεί σταθερή και τονισμένη μυςΕ Παρόλο που δεν χρειάζεται απαραίτητα να προπονηθείτε σαν αθλητής του Ολυμπιακού για να σμιλευτείτε, πολλοί από εμάς εξακολουθούμε να παλεύουμε να απαλλαγούμε από αυτά τα μικρά λίπη-ειδικά την κοιλιά-που φαίνεται να είναι πιο επίμονο από το «φρικτό δίχρονο παιδί» "."\nΕυτυχώς, υπάρχει μια νέα φροντίδα στο γραφείο που ονομάζεται msculpt building που μπορεί να ανακάμψει από τις ατελείωτες καθιστικές διαδικασίες. Αν και μπορεί να έχετε ακούσει για την αρχική συσκευή msculpt, αυτή η νέα έκδοση μόλις κυκλοφόρησε πρόσφατα και, όπως ήταν αναμενόμενο, ενθουσίασε τους ειδικούς.\n«Την αποκαλώ συσκευή μου« Holy Grail », επειδή όλα όσα μπορεί να κάνει ταυτόχρονα είναι ένα νέο προϊόν στην αγορά», πρόσθεσε ο Louisville, MD, πλαστικός χειρουργός του Κεντάκι, Julene Samuels.\nΜΥΙΚΗ ΚΤΙΡΙΑ-Επί του παρόντος εγκεκριμένο από τον FDA για χρήση στην κοιλιά-χρησιμοποιεί ηλεκτρομαγνητική ενέργεια υψηλής έντασης (HIFEM) για την παραγωγή συστολών μυϊκών ομάδων στόχων, η οποία με την πάροδο του χρόνου προκαλεί αύξηση της μυϊκής μάζας. Από την άλλη πλευρά, η τεχνολογία ραδιοσυχνοτήτων (RF) θερμαίνει το υποδόριο λίπος, προκαλώντας τα λιποκύτταρα να πεθάνουν μόνιμα. «Για πρώτη φορά, [μπορούμε] να αντιμετωπίσουμε τόσο το ανεπιθύμητο λίπος όσο και την επιθυμία για βελτιωμένη μυϊκή μάζα στην ίδια πορεία θεραπείας», εξήγησε ο Δρ Παλμ.\nΓια να επωφεληθούν στο έπακρο από αυτή τη θεραπεία, η δερματολόγος του Σικάγου Carolyn Jacob, MD, είπε ότι οι ασθενείς πρέπει να υποβληθούν σε μια σειρά τεσσάρων θεραπειών μέσα σε ένα μήνα. «Κατά τη θεραπεία της κοιλιάς σε μια μελέτη, διαπιστώσαμε ότι αφού οι ασθενείς έλαβαν τέσσερις θεραπείες - μία θεραπεία την εβδομάδα - για περίπου 30 λεπτά κάθε θεραπεία, είδαν μείωση του λίπους κατά 30% και αύξηση του πάχους των μυών κατά 25%. Εκείνη εξήγησε.\nΑν και μερικοί ασθενείς αρχίζουν να βλέπουν συνολικά θετικά αποτελέσματα ήδη από τη δεύτερη θεραπεία, ο Δρ Jacobs λέει ότι θα παρατηρήσετε αλλαγές στον μυϊκό τόνο πριν από την απώλεια λίπους. «Χρειάζεται περισσότερος χρόνος για να χάσετε λίπος επειδή επεξεργάζεται το σώμα [με τον καιρό]», εξήγησε.\nΣε αντίθεση με άλλες επιλογές διαμόρφωσης σώματος, ΜΥΙΚΗ ΚΤΙΡΙΑμπορεί επίσης να θεραπεύσει ένα ευρύτερο φάσμα ασθενών. Σύμφωνα με τον Δρ Samuels, μπορεί να θεραπεύσει άτομα με δείκτη μάζας σώματος (ΔΜΣ) 20 έως 35, ενώ το αρχικό msculpt έχει όριο ΔΜΣ 30. Είναι λεπτό και δεν έχει περίγραμμα », διευκρίνισε ο Δρ Jacobs. «Αλλά για εκείνους τους ασθενείς που πρέπει να αφαιρέσουν το επιπλέον στρώμα λίπους, είναιΜΥΙΚΗ ΚΤΙΡΙΑασθενείς. "\nΔεν αποτελεί έκπληξη το γεγονός ότι οι γιατροί έλαβαν καλή ανατροφοδότηση από τους ασθενείς. «Η επέμβαση ήταν χωρίς άγχος, [ναι] δεν υπήρχε κανένας προφανής πόνος», είπε ένας ασθενής του Δρ Palm όταν ρωτήθηκε για την επέμβαση. «Επιπλέον, δεν υπάρχει χρόνος διακοπής. Wasμουν σε θέση να ξαναρχίσω κανονικές δραστηριότητες αμέσως ».\nΈνας από τους ασθενείς του Δρ Jacob συμφώνησε, δηλώνοντας ότι η μέση τους είχε μειωθεί κατά μερικά εκατοστά και ο κορμός τους φαινόταν να είναι πιο σπορ. Όσον αφορά την αίσθηση της συσκευής, ο ασθενής του Δρ Jacob είπε ότι ήταν ένα ασυνήθιστο συναίσθημα. «Θα το νιώσετε όταν ξεκινήσουν το μηχάνημα για πρώτη φορά», εξήγησαν. «Είναι σαν να μην το έχετε νιώσει ποτέ, αλλά χαλαρώστε-δώστε του λίγα λεπτά και θα το συνηθίσετε».\nΌπως αναφέρθηκε προηγουμένως, τα συναισθήματα που αισθάνθηκαν κατά τη διάρκεια ΜΥΙΚΗ ΚΤΙΡΙΑ η θεραπεία δεν είναι αυτό που συνήθως νιώθουν οι άνθρωποι πριν. η συσκευή αρχικά συστέλλει τους μυς, στη συνέχεια απελευθερώνεται, σταματά και ξεκινά ξανά. "Η ένταση της θερμότητας είναι παρόμοια με ένα μασάζ με ζεστές πέτρες", θα νιώσετε τη ζέστη, αλλά δεν θα είναι ποτέ άβολο. "\nΠαρόλο που είναι σαφές ότι το Muscle building είναι μια επαναστατική συσκευή που κυκλοφόρησε φέτος, είναι σημαντικό να σημειωθεί ότι απαιτείται πρόσθετη θεραπεία για να διατηρηθεί το νέο σας σχήμα. Φυσικά, η άσκηση και η υγιεινή διατροφή είναι τα κλειδιά για τα καλύτερα αποτελέσματα. Όπως σε κάθε διαδικασία, παρακαλούμε συμβουλευτείτε το γιατρό σας για να το βεβαιωθείτεΜΥΙΚΗ ΚΤΙΡΙΑείναι η καλύτερη επιλογή σας. Λαμβάνοντας υπόψη τις θετικές κριτικές του, σίγουρα αξίζει να το ρωτήσετε.\nTimeρα δημοσίευσης: 03-20 Αυγούστου


Πως φαίνεται η Παναγιά μέσα απ’ τα δικά μας μάτια:\nΑπαστράπτουσα, λαμπερή, διάφανη, αγνή.\nΣπλαχνική, γεμάτη κατανόηση και καρτερία.\nΦτερωτή, αγγελική, μορφή αγγέλων κρυσταλλική.\nΚι όμως ανθρώπινη, καθημερινή, διπλανή,\nστοργική, στον πόνο μαθημένη - γυναίκα της παρηγοριάς\nκαι της ελπίδας, γυναίκα με αίμα στις φλέβες της·\nγυναίκα που ξέρει ν' ακούει.\nΚι έχει ακούσει πολλά, σε ομολογίες, εξομολογήσεις\nκυρίως θρήνους. Κι όμως ποτέ δεν αγανακτεί,\nστωικά υπομένει την παραφροσύνη, την τρέλα μας,\nτις επιθυμίες μας, τους παραλογισμούς μας,\nτην πίστη μας τη δολοπλόκησα, την συμφεροντολογική,\nτη γεμάτη τάματα κι ανταλλάγματα,\nκαι τους αποξεχασμούς των ταμάτων μας συγχωρεί\nκαι την κοντή μας μνήμη την πρόσκαιρη.\nΆνθρωποι εμείς από θέλω κι Εκείνη απλόχερη\nάνθρωποι εμείς από ανάγκη κι εκείνη σμιλευμένη\nστην τραγική ιστορία της Μάνας\nγνωρίζουσα τον αληθινό πόνο μας αλλά και την φαρσοκωμωδία μας\nκαι την αδυναμία μας\nστη θέση της μόνο αγία να είναι ν' αντέχει!


3 φαγητά που πρέπει να αποφεύγουμε αν έχουμε ακμή - Alimos Online\n3 φαγητά που πρέπει να αποφεύγουμε αν έχουμε ακμή\nΑν έχετε προβλήματα με την ακμή, τότε ξέρετε ότι υπάρχουν φαγητά τα οποία την επιβαρύνουν.\nΣύμφωνα με τις τελευταίες μελέτες οι μπανάνες, το γάλα και η ζάχαρη είναι "ένοχοι" καθώς την επηρεάζουν σε μεγάλο βαθμό.\nΓάλα με χαμηλά λιπαρά: Το γάλα περιέχει ορμόνες οι οποίες διαλύονται στο λίπος και αν το γάλα δεν έχει λίπος οι ορμόνες δεν διαλύονται. Εφόσον δεν διαλύονται μπαίνουν στον οργανισμό μας και προκαλούν ακμή. Καλύτερα λοιπόν οι λίγες extra θερμίδες παρά η ακμή.\nΟι μπανάνες: Οτιδήποτε έχει υψηλό γλυκαιμικό δείκτη προκαλεί ακμή και οι μπανάνες έχυν υψηλότατο γλυκαιμικό δείκτη. Περιορίστε τις λοιπόν όσο μπορείτε και αντικαταστήστε τις με ένα άλλο φρούτο. Έχουν και πολλές θερμίδες….\nΗ ζάχαρη: Μπορεί να θεωρούμε πως η σοκολάτα προκαλεί σπυράκια αλλά κάνουμε λάθος και έχει αποδειχθεί επιστημονικά. Είναι η ζάχαρη μέσα στην σοκολάτα που κάνει το κακό και αυτό σημαίνει πως η ζάχαρη σε όλα τα γλυκά κάνει κακό και προκαλεί σπυράκια. Αίσχος αλλά αληθινό.


New York Times: “Το πρόγραμμα διάσωσης δε λειτουργεί. Γιατί δε λένε την αλήθεια στους Έλληνες;” Μα πως θα κονομούσε ο Σόρος και η Κλίντον βρε παλικάρια εάν μας έλεγαν την αλήθεια; | Amazonios.net\nNew York Times: “Το πρόγραμμα διάσωσης δε λειτουργεί. Γιατί δε λένε την αλήθεια στους Έλληνες;” Μα πως θα κονομούσε ο Σόρος και η Κλίντον βρε παλικάρια εάν μας έλεγαν την αλήθεια;


Συνέντευξη του προέδρου του Α.Σ. Ιέρακα Πλακών Άρη Δεληβασιλείου στα «Μηλέικα Νέα» (PHOTOS) - Μηλέικα Νέα: Ειδήσεις για τη Μήλο\nΔημοσιεύθηκε : Τετάρτη, 20 Νοεμβρίου 2019 10:54\nΟ Αριστόδημος Δεληβασιλείου ή Άρης όπως τον φωνάζουν οι φίλοι ανοίγει την καρδιά του στα «Μηλέικα Νέα» και μιλάει για όσα το τελευταίο διάστημα χρειάζονται απαντήσεις. Επειδή όμως, ο καθένας μας δεν έχει μόνο φίλους και επειδή στη Μήλο, όπως σε κάθε μικρό τόπο το «χαλασμένο τηλέφωνο» μπορεί να παρερμηνεύσει κάποια γεγονότα, ο Άρης Δεληβασιλείου, πρόεδρος του Α.Σ. Ιέρακα Πλακών τοποθετείται επί παντός και εξηγεί κάθε πτυχή που αφορά την ενασχόλησή του με τον σύλλογο, το ιστορικό της απόφασης επαναλειτουργίας που με μεράκι έκανε πράξη μετά από δεκαετίες σε πλήρη παύση και το μέλλον του.\nΜία συνέντευξη που όπως του ανέφερα και στον ίδιο πριν ξεκινήσουμε, ήταν αναπόφευκτη. Μια 11άδα ερωτήσεων (+1 μπόνους!) με τον Άρη Δεληβασιλείου σε όλες τις θέσεις. Θα αποκρούσει σαν τερματοφύλακας, θα αμυνθεί σαν αμυντικός, θα δημιουργήσει σαν μέσος και θα σκοράρει σαν επιθετικός! Πάμε λοιπόν.\nΜηλέικα Νέα: Άρη θέλω να μας μιλήσεις αρχικά για την πρωτοβουλία σου στην επανίδρυση ή την επαναλειτουργία αν προτιμάς του Α.Σ. Ιέρακα Πλακών. Πότε σου γεννήθηκε η ιδέα και τι σε «έσπρωξε» να την κάνεις πράξη;\nΆρης Δεληβασιλείου: Τάσο καλησπέρα. Σε Ευχαριστώ πολύ για το Βήμα που μου Δίνεις, μέσω αυτής της συνέντευξης, να επικοινωνήσω με τον κόσμο, και τους αναγνώστες σου.\nΗ ιδέα της επανασύστασης του ΙΕΡΑΚΑ γεννήθηκε την περίοδο που μια παρέα Φίλων , αποφασίσαμε να συμμετάσχουμε στο Τοπικό Πρωτάθλημα ποδόσφαιρου 2014-2015. Τότε μια ομάδα βετεράνων (και εκ των ιδρυτών του Ιερακα), βλέποντας μας μετά από χρόνια να αγωνιζόμαστε με την φανελα της ιστορικής αυτής ομαδας, μας εβαλαν στην ιδεα της επίσιμης επανασυστασης του ΑΣΠΜ ΙΕΡΑΞ 1960.\nΜ.Ν.: Στο νησί με σχεδόν ίδια χρονολογία ίδρυσης, αλλά πλήρης σε λειτουργία δραστηριοποιείται και η ομάδα του Παμμηλιακού. Είχες κάποια σκέψη, πρόταση ή επιθυμία να εμπλακείς και να συμμετάσχεις σε κάποιο πόστο του πριν από τον Ιέρακα; Αν θυμάμαι καλά είχες θέσει υποψηφιότητα στο ψηφοδέλτιο πριν 4-5 χρόνια;\nΑ.Δ.: Ως χαρακτήρας με ιδιαίτερες ευαισθησίες σε θέματα Αθλητισμού και παιδιών, με έντονη αθλητική Δραστηριότητα, και διψά για προσφορά στον Μηλεικο Αθλητισμό, είχα θέσει τον εαυτό μου στην διάθεση ανθρώπων και άλλων αθλητικών Σωματείων όπως ο ΝΟΜ και ο Παμμηλιακός. Στον Ναυτικό Όμιλο Μήλου υπήρξα για 2 χρονιά ταμίας , και ενεργό Μέλος αργότερα (παράλληλα με τον Ιέρακα). Όπου μου ζητήθηκε βοήθεια, την παρείχα, ακολούθησα αποστολές άλλων ομάδων, βοήθησα στην οργάνωση Αθλητικών Διοργανώσεων, και όποιος Αθλητικός Σύλλογος ήθελε την βοήθεια μου και την συμμετοχή μου, ποτέ δεν την αρνήθηκα και ούτε και τώρα ως Πρόεδρος του Ιερακα.\nΜ.Ν.: Ιέρακας λοιπόν. Όπως όλοι οι ερασιτεχνικοί σύλλογοι φαντάζομαι το οικονομικό σκέλος της βιωσιμότητας του συλλόγου ήταν το πρωταρχικό μέλημα. Βρήκες υποστήριξη από επιχειρήσεις του νησιού ως χορηγούς και από τον Δήμο Μήλου;Ποια τμήματα ήταν τα πρώτα που λειτούργησαν;\nΑ.Δ.: Το οικονομικό σκέλος της βιωσιμότητας του συλλόγου μας ήταν κάτι που με απασχόλησε από την πρώτη στιγμή. Ως Επιχειρηματίας, και με τις ανάλογες σπουδές μου σε θέματα οικονομικής διαχείρισης, λογιστικής και marketing, αλλά κυρίως με τις συμβουλές των παλαιότερων, (Άπλωνε τα πόδια σου, όσο φτάνει το πάπλωμά σου) , ήταν μονόδρομος η οικονομική τακτική που θα καθόριζα ως πρόεδρος, στον Αθλητικό μας Σύλλογο.\nΟι επιχειρήσεις του Νησιού, σε μια περίεργη οικονομικά περίοδο, για την χωρά μας, είδαν με επιφυλακτικότητα, αλλά και με συμπάθεια την προσπάθεια μας για χρηστή οικονομική διαχείριση, και (όσο μας παίρνει) αυτοχρηματοδότηση των βασικών μας εξόδων (ιματισμού προπονήσεων κτλ). Όσο περνάει ο καιρός, όλο και περισσότερες επιχειρήσεις έχουν τη διάθεση να υποστηρίξουν, ανάλογα με την εκάστοτε ανάγκη.\nΟ Δήμος Μήλου μέσα από το πακέτο χρηματοδοτήσεων των Πολιτιστικών- Αθλητικών Δράσεων ανταποκρίθηκε εν μέρει στα αιτήματα των Δράσεων μας και χρηματοδότησε με ποσά της τάξεων των 2000 ευρώ ετησίως , τα προηγούμενα χρονιά, χωρίς αυτό να σημαίνει βεβαία πως καλύπτονταν όλες μας οι δράσεις από τον Δήμο, μιας και τα κόστη τους ήταν υπερδιπλάσια. Ευχόμαστε και η Νέα δημοτική Αρχή με Δήμαρχο τον Μανώλη Μικέλη, άνθρωπο του Αθλητισμού(Στίβος) αλλά και παλαιό παίκτη του ΙΕΡΑΚΑ, να σταθεί με μεγαλύτερο ενδιαφέρον και ισοτιμία διπλά σε όλους τους Αθλητικούς Συλλόγους και βέβαια τον ΙΕΡΑΞ.\nΟ Σύλλογος μας ΑΣΠΜ ΙΕΡΑΞ 1960 είναι:\nΑ) εγγεγραμμένος στην ΕΟΠΕ (ομοσπονδία πετοσφαιριστής-Βόλεϊ), με ενεργό τμήμα τα προηγούμενα 3 χρονιά.\nΒ) Εγγραμμένος στον ΣΕΓΑΣ με Νέο προπονητή τον καθηγητή φυσικής Αγωγής και καταξιωμένο Αθλητή Πάλης κο Σπύρο Ντάνη και Αθλητές σε τμήματα Παίδων και Παγκορασίδων\nΓ) Εγγεγραμμένος στην ΕΠΣ ΚΥΚΛΑΔΩΝ με ΝΕΟ προπονητή και team Manager τον άνθρωπο που έφερε το Παιδικό ποδόσφαιρο στις Κυκλάδες κο Ζαχαρία Γκουτζα.\nΜ.Ν.: Ποια ήταν τα κυριότερα προβλήματα που αντιμετώπισες στα πρώτα βήματα και ποιοι άνθρωποι που ίσως κάποιοι απαρτίζουν και την διοίκηση του συλλόγου στήριξαν και συνεχίζουν να στηρίζουν το εγχείρημα;\nΑ.Δ.: Ο κόσμος που ζητήσαμε να σταθεί διπλά στο εγχείρημα μας είτε ως μέλη ΔΣ, είτε εθελοντικά ήταν (και ακόμα είναι) κουρασμένοι, απογοητευμένοι αλλά δυστυχώς και θυμωμένοι με πρακτικές άλλων σωματείων. Χωρίς να θέλω να αναφερθώ παραπάνω, για λόγους δεοντολογίας, αυτά είναι γενικά τα κυριότερα προβλήματα που αντιμετωπίζουμε. Και χαιρόμαστε που όσο περνάει ο καιρός, κερδίζουμε νέους υποστηρικτές στην ομάδα μας, φέρνουμε ξανά ανθρώπους στο Στάδιο, και είμαστε η μονή ομάδα που καλούμε ακόμα και τώρα κόσμο να συμμετάσχει διοικητικά (βάση καταστατικού) στο Δ.Σ μας.\nΤα μέλη του τωρινού Διοικητικού Συμβούλιου μας με βάση τις πραγματικές ανάγκες μας, και με απολυτό σεβασμό από εμάς, στην επαγγελματική και προσωπική τους ζωή, όποτε τους ζητάμε πάντα στέκονται διακριτικά αλλά με ουσία διπλά στο εγχείρημα μας.\nΜ.Ν.: Ποια ήταν η ανταπόκριση του κόσμου στην ιδέα να υπάρχει και δεύτερη ενεργή ομάδα στη Μήλο με δικά της τμήματα; Υπήρχε ικανοποιητικός αριθμός εγγραφών στα τμήματα του Ιέρακα; Υπήρχε ανταγωνισμός;\nΑ.Δ.: Η Τοπική κοινωνία της Μήλου, είχε συνηθίσει την παρουσία μόνο ενός Αθλητικού Σωματείου με ενεργά Αθλητικά τμήματα εκτός Θάλασσας (ΝΟΜ). Η προσπάθεια μας να δημιουργήσουμε νέα Αθλητικά τμήματα με νέα φιλοσοφία και παιδαγωγικό σκοπό, αντιμετωπίστηκε από σκεπτικισμό και επιφυλακτικότητα έως ακόμα και ακραίες ενέργειες δημιουργίας κλίματος αντιπαλότητας, πόλωσης και δυστυχώς εκφοβισμού προπονητών , γονιών και Αθλητών μας.\nΠαρόλα αυτά, η αξία της δουλειάς των προπονητών μας και της Διοίκησης, πια κερδίζει όλο και περισσότερους, και έτσι οι έγγραφες μας φέτος έχουν διπλασιαστεί σε σχέση με την περασμένη χρονιά.\nΟ Παιδικός Αθλητισμός , τον οποίο υπηρετούμε, είναι..παιχνίδι. Για εμάς δεν Νοείται Ανταγωνισμός, μεταξύ ερασιτεχνικών σωματείων ενός Μικρού Νησιού όπως η Μήλος, και ούτε θα το επιτρέψουμε να συμβεί από μεριά μας.. Η ύπαρξη διαφορετικών Αθλητικών και Πολιτιστικών συλλόγων, σε ένα μέρος, καταρχάς είναι κάτι απόλυτα φυσικό. Επίσης καταλύει κάθε συγκεντρωτισμό και δίνει χώρο για την ανάπτυξη νέων ιδεών, και πρωτοβουλιών στον χώρο του Αθλητισμού και του Πολιτισμού μας.\nΜ.Ν.: Σε αυτά τα 2 χρόνια λειτουργίας των τμημάτων ακαδημιών ποδοσφαίρου, στίβου, βόλεϊ γυναικών, κτλ οι προπονήσεις γίνονταν αποκλειστικά στο Δημοτικό Στάδιο Μήλου. Υπήρχε συνεργασία, υποστήριξη στην συνύπαρξη σας με συλλόγους, αλλά και αθλητές μεμονωμένους που προπονούνταν επίσης εκεί; Γιατί σε αυτά τα δύο χρόνια δεν έγινε κάποιο «φιλικό» με κάποιο τμήμα του Παμμηλιακού;\nΑ.Δ.: Τα προηγούμενα χρονιά, ΚΑΙ με την ανοχή της προηγούμενης Δημοτικής Αρχής, αντιμετωπίσαμε προβλήματα και ακραίες συμπεριφορές, στην προσπάθεια μας για ισότιμη χρήση των χώρων του Δημοτικού Σταδίου Μήλου. Μετά από εξω-θεσμικές παρεμβάσεις γονιών και ανθρώπων που αγαπούν ΠΡΑΓΜΑΤΙΚΑ τον Αθλητισμό (ανεξαρτήτως «Χρωμάτων) τα πράγματα πήραν μια κανονικότητα. Με την Νέα Δημοτική αρχή και το Νέο Δημ. Συμβούλιο, αυτό φαίνεται να συνεχίζεται, κάτι που ευχόμαστε να γίνει και μόνιμο.\nΘεωρώ περιττό ίσως να αναφέρω πως ήμασταν και είμαστε ανοιχτοί σε κάθε συνεργασία με μεμονωμένους αθλητές αλλά και με Αθλητικούς συλλόγους που.. επιθυμούν και εκείνοι την συνεργασία.\nΌσον αφορά για τα φιλικά, να αναφέρω το εξής: Το Δ.Σ. και εγώ ως πρόεδρος, δεχόμαστε και εκτελούμε τις εισηγήσεις των προπονητών μας για φιλικά με ομάδες εντός και εκτός Μήλου. Όποτε τέθηκε θέμα διοργάνωσης φιλικού με ομάδες ακαδημιών η Παλαιμάχων, και συνεργάστηκε και ο άλλος σύλλογος, απλά..έγινε το φιλικό.\nΜ.Ν.: Προσφάτως ο Ιέρακας ήρθε σε συμφωνία και έφερε στη Μήλο τον Ζαχαρία Γκούτζα, έναν προπονητή που αγαπήθηκε όσο λίγοι στο νησί και έχει συνδέσει το όνομα του με μεγάλες επιτυχίες κατά την θητεία στον Παμμηλιακό.\nΑ.Δ.: Όταν αποφασίσαμε να δημιουργήσουμε Τμήμα παιδικού ποδόσφαιρου του ΙΕΡΑΚΑ, ο πρώτος Άνθρωπος που σκεφτήκαμε πως θα ήταν ο καταλληλότερος για αυτό, ήταν ο Κος Ζαχαριας Γκουτζας, ο άνθρωπος που έφερε το Παιδικό Ποδόσφαιρο στις Κυκλάδες. Μιλήσαμε μαζί του πριν 2 χρονιά, δεχτήκαμε τις συμβουλές του, και μόλις ήταν ελεύθερος από την ομάδα του ΠΙΕΡΙΚΟΥ, συμφωνήσαμε να ξεκινήσει από αρχές Σεπτεμβριου2019 να εργάζεται στον ΙΕΡΑΚΑ. Ο Ζάχος (όπως όλοι τον ξέρουμε) είναι ένας εξαίρετος άνθρωπος κατ’ αρχας, με γνώσεις όσο λίγοι από εμάς πάνω στο ποδόσφαιρο, και μας τιμάει το γεγονός της περασμένης θητείας του στον Παμμηλιακό, και της μεγάλης αναγνώρισης που τυγχάνει από Αθλητές και γονείς για τα πεπραγμένα του. Αυτό είναι ένα μεγάλο κίνητρο για τον ίδιο, να συνεχίσει το έργο του και βεβαία παρατηρώ την μεγάλη αγάπη και χαρά των νέων πιτσιρικάδων να εγγράφονται στο ποδόσφαιρο και να τα προπονεί ο Κος Ζαχαρίας τους!\nΜ.Ν.: Το καλοκαίρι του 2019 αποφασίσατε να δηλώσετε συμμετοχή στο πρωτάθλημα της Κ14 ΕΠΣ Κυκλάδων. Λίγο αργότερα αποσύρατε την συμμετοχή της ομάδας. Μάλιστα αυτό επέφερε πρόστιμο 1500 ευρώ στο σύλλογο. Οι λόγοι;\nΑ.Δ.: Η απόφαση συμμετοχής στο πρωτάθλημα Κ14 Molten, ήταν βάσει της εισήγησης του προηγούμενου προπονητή μας. Μετά την αναίτια παραίτηση του και αποχώρηση από την ομάδα μας, καθώς και την αποχώρηση Αθλητών του κορμού της Κ14, κάναμε αρκετές συζητήσεις με αθλητές και γονείς της Κ14 για το μέλλον μας στην συγκεκριμένη διοργάνωση.\nΟ ερχομός του κου Γκούτζα έφερε αλλαγές και στην φιλοσοφία του τμήματος μας. Ξεκινήσαμε να κτίζουμε από την αρχή την Κ14 και η αρνητική του εισήγηση για την συμμέτοχη μας στο πρωτάθλημα Κ14 Molten, (λόγω κυρίως της αγωνιστικής ανετοιμότητας της ομάδας μας ) μας ώθησε στο να αποσυρθούμε. Το πρόστιμο των 1500 ευρώ είναι κάτι που μας προβλημάτισε οικονομικά , φροντίσαμε όμως με σχετικό διακανονισμό και με την απόλυτη συνεργασία του Κου Ρένου Φρέρη Πρόεδρου της ΕΠΣ Κυκλάδων(τον οποίο ευχαριστώ προσωπικά) να το διακανονίσουμε.\nΜ.Ν.: Περιμένατε την αντίδραση των γονέων που απογοητευμένοι από αυτό γεγονός αποφάσισαν να αποχωρήσουν από τον Ιέρακα; Μάλιστα όπως έγινε γνωστό σύμφωνα με απόφαση της διοίκησης του Ιέρακα ορίστηκε αντίτιμο 100 ευρώ για να γίνει αυτό.\nΑ.Δ.: Δεν περιμέναμε αντιδράσεις από γονείς, που αν και απογοητευμένοι, αποχώρησαν από τον ΙΕΡΑΚΑ χωρίς όμως καμία προηγούμενη ενημέρωση σε εμάς ώστε να μην δηλώσουμε συμμέτοχη στο πρωτάθλημα. Η αναίτια αποχώρηση του προηγούμενου προπονητή δημιούργησε σύγχυση, αβεβαιότητα και προβληματισμό σε γονείς και παιδιά.\nΤο Δ.Σ του ΙΕΡΑΚΑ με απόφαση ΟΚΤ2018 είχε θεσμοθετήσει την κάλυψη όλων των εξόδων ιματισμού και έκδοσης Δελτίων των Αθλητών μας ελικιών 08-16 και την αναζήτηση χορηγιών για την κάλυψη εξόδων Αθλητών 16+ και αθλητών του Αγωνιστικού τμήματος Στίβου.\nΗ εξολοκλήρου κάλυψη των εξόδων έκδοσης Δελτίων και ιματισμού από την ομάδα μας για τις μικρές ηλικίες έγινε για την υποστήριξη όλων των Αθλητών μας και των οικογενειών τους (και κυρίως των οικονομικά αδύναμων) ώστε να συμμετέχουν χωρίς τον συνεχή οικονομικό βραχνά που συναντούσαν σε άλλα Σωματεία.\nNα ενημερώσω πως κάθε Αθλητής που είχε δελτίο σε εμάς, ήταν ελεύθερος να αγωνιστεί σε άλλη ομάδα στις Κυκλάδες με το Δελτίο του ΙΕΡΑΚΑ (αρ 7 παρ 5 Παράρτημα Β ΔΙΑΤΑΞΕΙΣ ΕΦΑΡΜΟΓΗΣ ΚΑΝΟΝΙΣΜΟΥ για ερασιτέχνες ποδοσφαιριστές ΕΠΟ) μετά την απόσυρση μας από το πρωτάθλημα Κ14 Molten.\nΩς ερασιτεχνικό Σωματείο θεωρούμε φυσιολογικό να ζητάμε έκτακτη εισφορά(και όχι αντίτιμο όπως αναφέρθηκε) για την κάλυψη εξόδων που κάναμε σε αθλητές που δεν ανήκουν πια στην ομάδα μας, καθαρά για την προστασία και την εύρυθμη οικονομικά λειτουργιά του Σωματείου μας.\nΔίνουμε ο,τι καλύτερο μπορούμε στους Αθλητές μας και βοηθάμε όσο μπορούμε τις οικογένειες τους, και μας θλίβει το γεγονός ότι μια μικρή μειοψηφία, δεν δέχθηκε να ανταποκριθεί σε υποχρεώσεις που απορρέουν από μια ξαφνική και απροειδοποίητη απόφαση τους.\nΗ ομάδα μας βαδίζει πάνω σε πλάνο 5ετιας, και αυτό τηρούμε απαρέγκλιτα και καλούμε συνεχώς σε συγκεντρώσεις γονείς και μέλη μας να ενημερώνονται για τις αποφάσεις μας από κοντά η μέσω της απόλυτα ενημερωμένης ιστοσελίδα μας www.ieraxac.gr (πεδία ΑΝΑΚΟΙΝΩΣΕΙΣ, ΜΕΛΗ, ΑΘΛΗΤΕΣ, κτλ)\nΜ.Ν.: Η συνέχεια και το μέλλον του Ιέρακα, τα πλάνα για την χρονιά, τα παιδιά που έμειναν και προπονούνται στον σύλλογο, μπορούν να νιώθουν ασφάλεια για το μέλλον; Θα επαναπροσδιοριστεί η σκέψη για συμμετοχή στο πρωτάθλημα της ΕΠΣ Κυκλάδων;\nΑ.Δ.: O Ιέρακας θα συνεχίσει την πορεία του, πάντα με μεράκι και αγάπη για τα παιδιά και τον Αθλητισμό. Τα τμήματα ποδοσφαίρου και στίβου συνεχίζουν την πορεία τους και φυσικά είναι ανοιχτά σε νέα άτομα. Τη δεδομένη περίοδο ξεκινάει και το Τμήμα εκγύμνασης ενηλίκων, ενώ γίνονται σκέψεις και για άλλες δραστηριότητες. Ως σωματείο που προάγει τον Αθλητισμό, τον Αθλοτουρισμό και βέβαια τον Πολιτισμό, και είμαστε ανοιχτοί σε νέες προτάσεις και συνεργασίες.\nΘέλω να υπογραμμίσω, πως τα παιδία της ομάδας ποδοσφαίρου αγωνίζονται σε φιλικά ματς , μαθαίνουν και εκπαιδεύονται . Φυσικά και θα επαναπροσδιοριστεί η σκέψη για το πρωτάθλημα, αλλά χωρίς είναι αυτοσκοπός.\nΜ.Ν.: Άρη είσαι ένας άνθρωπος ιδιαίτερα δραστήριος στα κοινά της Μήλου. Ποιες είναι οι προσωπικές σου φιλοδοξίες για την συνέχεια;\nΑ.Δ.: Τάσο, Γνωριζόμαστε τα τελευταία 10 χρόνια από τα συνολικά δεκαπέντε που μετακόμισα μόνιμα στο νησί μας. Είμαι ένας άνθρωπος ,που το ενδιαφέρον μου για τα κοινά και τον Αθλητισμό , ξεκίνησε από το γυμνάσιο που ως Αθλητής κολύμβησης του ΟΣΦΠ,Πρόεδρος της τάξης μου και εκδότης Μαθητικής εφημερίδας, έμαθα πολλά σε σύντομο διάστημα.\nΤα χρόνια πέρασαν, τα μέρη που έζησα σε Ελλάδα και εξωτερικό δυνάμωσαν την αγάπη μου να ασχολούμαι με τα κοινά, με μια διαφορετική κουλτούρα, προσέγγιση και νοοτροπία, λόγο ακριβώς αυτών των διαφορετικών επιρροών μου.\nΟι προσωπικές μου φιλοδοξίες έχουν ένα κοινό παρονομαστή : την αγάπη μου για την ΜΗΛΟ, τους ανθρώπους της Μήλου, τα παιδιά της Μήλου, το περιβάλλον της Μήλου, τον πολιτισμό της Μήλου\nΜετά από την ενασχόληση μου με αρκετούς Πολιτιστικούς κ.α. συλλόγους, στους οποίους ο κύκλος μου έκλεισε, πια έχω αποφασίσει να αφοσιωθώ στην Προσωπική και επαγγελματική μου Ζωή και στην ΚΑΘΙΕΡΩΣΗ του ΙΕΡΑΚΑ στο Μηλέικο και Κυκλαδίτικο Αθλητικό Γίγνεσθαι. Φιλοδοξώ (εφόσον ο κόσμος της Μήλου το θέλει πραγματικά) μες στην επόμενη 3ετία,να ηγηθώ Νέων σημαντικών πρωτοβουλιών για το Νησί μας.\nΜ.Ν.: Και μια τελευταία ερώτηση διπλή, μπόνους όπως αναφέραμε στην αρχή της συνέντευξης. Ιέρακας ή Ολυμπιακός; Πλάκες ή Πειραιάς;\nΑ.Δ.: Γεννήθηκα και Μεγάλωσα στον Πειραιά,σε μία οικογένεια με Μηλεικες, Πειραιώτικες και Φαναριώτικες Ρίζες. Ο Μηλιος Πάππους μου , ήταν Ολυμπιακός, από τις Πλάκες και οι φίλοι του(και συγγενείς μας) έφτιαξαν τον Ιέρακα.\nΜ Η Λ Ι Ο Σ\nΟ Ιέρακας Α.Σ. Πλακών Μήλου συγχαίρει τη νέα διοίκηση του ΠΑΣ Τήνου\nΠρώτη συνάντηση, εγγραφές και παρουσίαση νέου προπονητή από τον Ιέρακα\nΑναπτυξιακός αγώνας σε ανώμαλο έδαφος στη Μήλο – Όλες οι διαδρομές (PHOTOS)


Εθνικές Εκλογές 2019 | sifnaiko-fos - Part 3\nHome / Εκλογικά / Εθνικές Εκλογές 2019 (page 3)\nfragiska 01/07/2019\tΕθνικές Εκλογές 2019, Κυκλαδική\n. Η προεκλογική συγκέντρωση του υποψήφιου βουλευτή Κυκλάδων της ΝΔ Μάρκου Καφούρου στη Σαντορίνη – Χαιρετισμός Γιάννη Βρούτση [video] . Παλμό και τόνο τελικής νίκης έδωσε η Σαντορίνη, στη μεγαλειώδη για τα τοπικά δεδομένα συγκέντρωση του κόσμου, στην κεντρική προεκλογική ομιλία του υποψήφιου Βουλευτή Κυκλάδων ΝΔ Μάρκου Καφούρου στην οποία ήταν προσκεκλημένος και απεύθυνε χαιρετισμό, ο υποψήφιος Βουλευτής Κυκλάδων ΝΔ …\n. Φίλιππος Φόρτωμας: Ισχυρό μήνυμα νίκης και ανανέωσης από Άνδρο και Μύκονο . Ισχυρό μήνυμα νίκης και ανανέωσης έστειλαν οι πολίτες της Μυκόνου και της Άνδρου κατά την πρόσφατη περιοδεία του υποψήφιου βουλευτή της Νέας Δημοκρατίας στις Κυκλάδες κ. Φίλιππου Φόρτωμα. Λίγες μέρες πριν ανοίξουν οι κάλπες, ο κ. Φόρτωμαςσυνεχίζει εντατικά τις επισκέψεις σε κάθε γωνιά του νομού. Πιο συγκεκριμένα, βρέθηκε το νησί …\nfragiska 29/06/2019\tΕθνικές Εκλογές 2019, Κυκλαδική\n. Εκλογικό Μήνυμα της ΝΟ.Δ.Ε. ΝΔ Κυκλάδων . Έχουμε μπει στην τελική ευθεία για τις Εθνικές εκλογές της 7ης Ιουλίου. Η Ελλάδα πρέπει να προχωρήσει μπροστά με μια ισχυρή και Αυτοδύναμη κυβέρνηση της Νέας Δημοκρατίας με πρωθυπουργό τον Κυριάκο Μητσοτάκη. Ο Κυριάκος Μητσοτάκης είναι ο εγγυητής για το μέλλον της Πατρίδας μας. Θα είναι ο πρωθυπουργός όλων των Ελλήνων. Μακριά …


Εργοσπιρομετρικοί δείκτες (Αναπνευστικό πηλίκο)| Αλέξανδρος Τολιόπουλος - reha-med.gr\nPosted By: Berg Published: 02/10/2020 Times Read: 743\nΤο αναπνευστικό πηλίκο εκφράζει στη φυσιολογία της αναπνοής την ισορροπία μεταξύ εκπνεόμενου διοξειδίου του άνθρακα και προσλαμβανόμενου οξυγόνου. Ο τύπος από τον οποίο υπολογίζεται είναι ο ακόλουθος:\nΜιλώντας για RQ εννοείται το αναπνευστικό πηλίκο το οποίο μετράται σε επίπεδο κυτταρικής αναπνοής και μιλώντας για RER εννοείται το αναπνευστικό πηλίκο σε επίπεδο πνευμόνων. Στην εργοσπιρομέτρηση γίνεται μέτρηση της RER, αλλά μέσω αυτής μπορεί να εκτιμηθεί και η RQ. Η ακρίβεια βέβαια της εκτίμησης της RQ από την RER εξαρτάται από την ένταση της άσκησης. Έτσι θεωρείται ότι ταυτίζεται σε χαμηλές έως μεσαίες εντάσεις ενώ διαφέρει σε υψηλές εντάσεις, όπου υπάρχει συσσώρευση γαλακτικού οξέος.\nΣτην εργοσπιρομέτρηση υπολογίζεται σε κάθε ένταση. Δηλώνει έμμεσα την προέλευση της παραγόμενης ενέργειας, αφού η τιμή του εξαρτάται από την πηγή της αερόβιας καύσης. 1 Mol O2 το οποίο χρησιμοποιείται για την παραγωγή ενέργειας από λιπαρά οξέα θα απελευθερώσει μετά την καύση 0,7 Mol CO2. Αυτό σημαίνει ότι μια θεωρητική αμιγής καύση λιπών, ως πηγή παραγωγής ενέργειας, θα έδινε ένα RQ=0,7. 1Μol O2 χρησιμοποιούμενο για την παραγωγή ενέργειας από γλυκογόνο θα απελευθερώσει με τη σειρά του 1 Mol CO2. Έτσι το αναπνευστικό πηλίκο σε αυτήν την περίπτωση θα είναι RQ=1. Σε φορτίσεις όπου ως πηγή ενέργεια χρησιμοποιούνται υδατάνθρακες και λιπίδια κατά 50:50, το αναπνευστικό πηλίκο έχει τιμή RQ=0,85. Οι πρωτεΐνες έχουν RQ=0,81 σε θεωρητική αμιγή καύση τους. Οι πρώτεϊνες βέβαια παίζουν πολύ μικρότερο ρόλο στην παραγωγή ενέργειας στην άσκηση γι’ αυτό συνήθως δεν λαμβάνονται υπ’ όψιν στον υπολογισμό και στην ερμηνεία του RQ.\nΤο αναπνευστικό πηλίκο τείνει να είναι χαμηλότερο σε μικρές εντάσεις, όταν η προέλευση της ενέργειας είναι κατά κύριο λόγο από την αερόβια καύση των λιπών και λιγότερο από αερόβια καύση υδατανθράκων. Το RQ αυξάνεται και τείνει στην μονάδα, όσο αυξάνεται και το ποσοστό χρήσης των υδατανθράκων ως αερόβια πηγή ενέργειας. Μεγαλύτερο της μονάδας γίνεται όταν αυξηθεί το ποσοστό αναερόβιας παραγωγής ενέργειας από υδατάνθρακες/γλυκογόνο. Στο σημείο όπου το RQ=1 η παραγωγή ενέργειας είναι θεωρητικά 100% από υδατάνθρακες.\nΣτις μεγάλες φορτίσεις, η παραγωγή ενέργειας από υδατάνθρακες, γίνεται με τη χρήση όλο και μεγαλύτερου ποσοστού αναερόβιας γλυκογονόλυσης. Η αναερόβια γλυκογονόλυση γίνεται χωρίς τη χρήση O2 και τελικό της προϊόν είναι το γαλακτικό οξύ. Η παραγωγή γαλακτικού οξέος και η συνεπαγόμενη μείωση του pH, κινητοποιεί τα διττανθρακικά και παράγεται περίσσεια CO2. Αν οι φορτίσεις είναι τόσο μεγάλες ώστε το γαλακτικό οξύ δεν προλαβαίνει να μεταβολιστεί σε επίπεδο μυϊκού κυττάρου ή σε συστηματικό επίπεδο, η πληθώρα παραγόμενου και επομένως εκπνεόμενου CO2 δίνει ένα αναπνευστικό πηλίκο άνω της μονάδας.\nΟ υπολογισμός της πηγής προέλευσης της ενέργειας μέσω της τιμής RQ λέγεται και έμμεση θερμιδομετρία. Στην εργοσπιρομέτρηση το αναπνευστικό πηλίκο δίνει επίσης χρήσιμες πληροφορίες σχετικά με το αν ο εξεταζόμενος είναι κοντά στα όρια κόπωσης ή στα καρδιοαναπνευστικά του όρια. Για να θεωρηθεί μια τιμή VO2 max αληθής θα πρέπει η τιμή του αναπνευστικού πηλίκου σίγουρα να έχει ξεπεράσει το 1,0.


Συνέντευξη: Μαρούσα Παππού - Ο Χιονοδρομικός είναι η απόλυτη μορφή Αθλητικού Τουρισμού - ITNnews\nΣυνέντευξη στον Γιάννη Σταθόπουλο και στην ηλεκτρονική εφημερίδα “itn Ελληνικός Τουρισμός” που κυκλοφόρησε την Πέμπτη 27 Ιανουαρίου 2022, έδωσε η Μαρούσα Παππού, Olympian του Snowboard στους Χειμερινούς Ολυμπιακούς Αγώνες του Ναγκάνο της Ιαπωνίας.\nΟ φετινός έντονος χιονιάς σε όλη την Αττική και τα νησιά των Κυκλάδων είναι μία ακόμη ένδειξη, ότι στο εξής θα πρέπει να είμαστε προετοιμασμένοι και στα αστικά κέντρα για την διαχείριση καιρικών φαινομένων, που είναι περισσότερο συνήθη στις ορεινές περιοχές. Αποτελεί δε, μία καλή αφορμή να ασχοληθούμε με τον Χιονοδρομικό Τουρισμό. Η itn Ελληνικός Τουρισμός λοιπόν συζητάει με την κα Μαρούσα Πάππου, Olympian του Snowboard στους Χειμερινούς Ολυμπιακούς Αγώνες του Ναγκάνο της Ιαπωνίας και επί 25ετία επαγγελματία στο Κλάδο του Ελληνικού Χιονοδρομικού Τουρισμού.\n«Οι σχολές σκι παράγουν χιονοδρόμους, δηλαδή τους πελάτες των χιονοδρομικών κέντρων. Αυτό είναι κάτι που το αναγνωρίζουν όλοι οι φορείς και όλες οι εταιρίες εκμετάλλευσης χιονοδρομικών κέντρων στο εξωτερικό, ως εκ τούτου συνεργάζονται άρτια προς όφελος των επισκεπτών. Δυστυχώς δεν μπορώ να επιβεβαιώσω, ότι το ίδιο συμβαίνει πάντοτε στην Ελλάδα»…\nKυρία Πάππου, τί είναι ο Χιονοδρομικός Τουρισμός;\nΟ χιονοδρομικός τουρισμός είναι η εναλλακτική μορφή τουρισμού, όπου η κύρια δραστηριότητα των τουριστών είναι οι χιονοδρομίες ή αλλιώς τα χιονοδρομικά αθλήματα και η ενασχόληση με το σύνολο των δραστηριοτήτων που διενεργούνται κατά τη χειμερινή περίοδο. Ο Χιονοδρομικός τουρισμός απευθύνεται σε όλες τις ηλικίες και όλα τα target group. Είτε αυτούς που αναζητούν οικογενειακά πακέτα, είτε στο νέο κοινό και κυρίως σε κοινό που διαθέτει μέσο εισόδημα και άνω και ξοδεύει αρκετά για τη διαμονή και διατροφή του.\nΆρα θα μπορούσαμε να πούμε, ότι ο Χιονοδρομικός Τουρισμός είναι μία μορφή Αθλητικού Τουρισμού. Σωστά;\nΦυσικά και πρόκειται για την απόλυτη μορφή Αθλητικού Τουρισμού. Ο Χιονοδρομικός Τουρισμός είναι κατά βάση Τουρισμός Ψυχαγωγίας, που συνδυάζει σπορ και ευεξία , τον Χειμερινό Τουρισμό (διακοπές σε χειμερινούς προορισμούς), τον Ορεινό Τουρισμό (εκδρομές σε βουνά), τον Φυσιολατρικό Τουρισμό (όπου προάγεται η αγάπη για την φύση και την οικολογία), Γαστρονομικό τουρισμό όπου ο επισκέπτης γεύεται τη παράδοση του τόπου που επισκέπτεται.\nΣτην Ελλάδα μπορεί άνετα να συνδυαστεί με Αρχαιολογικό τουρισμό αλλά και Εκκλησιαστικό τουρισμό ανάλογα με την εθνικότητα και τα ενδιαφέροντα των επισκεπτών. Από την στιγμή όμως που στον Χιονοδρομικό Τουρισμό, το βασικό στοιχείο που το συνθέτουν είναι τα Χιονοδρομικά Αθλήματα, τότε ναι, μπορούμε να τον συγκαταλέξουμε πρωτίστως στην κατηγορία του Αθλητικού Τουρισμού, πόσο μάλλον όταν διεξάγονται Διεθνείς Χιονοδρομικοί Αγώνες όπως οι Χειμερινοί Ολυμπιακοί Αγώνες που ξεκινούν σε μία εβδομάδα και όπου οι Χιονοδρομίες αποτελούν το μεγαλύτερο κομμάτι τους.\nΠοια είναι λοιπόν τα Χιονοδρομικά Αθλήματα, που συνθέτουν το πάζλ του Χιονοδρομικού Τουρισμού;\nΤα αθλήματα που συγκαταλέγονται στον Χιονοδρομικό Tουρισμό είναι το αλπικό σκι και snowboard καθώς και τα ίδια αθλήματα στις κατηγορίες freestyle και freeride ή αλλιώς εκτός πίστας.\nΒλέπουμε πολύ συχνά σε όλα τα χιονοδρομικά κέντρα και τις πίστες της χώρας μας σκιέρ που ανεβαίνουν με εξοπλισμό του Ορειβατικού σκι προκειμένου να γευτούν την εμπειρία της ήσυχης επαφής με τη φύση, αλλά και του σκι αντοχής που στη χώρα μας έχει μικρή τουριστική ζήτηση όπως και το τέλεμαρκ .\nΕίναι αθλήματα που μπορούν όλοι να μάθουν ακόμη και σε μεγάλη ηλικία και να εξασκήσουν μέχρι τα βαθιά γεράματα. Οι ακαδημίες και τα μαθήματα για παιδιά ξεκινούν σε πολύ μικρή ηλικία από 4 ετών και η εκμάθηση είναι απόλυτα ασφαλής, αρκεί ο επίδοξος χιονοδρόμος να επιλέξει έναν εξειδικευμένο διπλωματούχο δάσκαλο χιονοδρομίας σε όποιο από τα σπορ επιλέξει, για να είναι ευχάριστη και ασφαλής όλη αυτή η εμπειρία\nΑς πάμε λοιπόν να αξιολογήσουμε έναν από τους βασικούς παράγοντες σύνθεσης ενός τουριστικού προϊόντος. Τις εγκαταστάσεις! Εν προκειμένω τα Χιονοδρομικά Κέντρα όπως σημειώσατε κι εσείς.\nΤα Χιονοδρομικά Κέντρα είναι οι χώροι που διαθέτουν την κατάλληλη χιονοδρομική και τουριστική υποδομή, ώστε να υποδέχονται τους τουρίστες χιονοδρόμους- αθλητές, οι οποίοι αποτελούν την πελατεία του Χιονοδρομικού Τουρισμού. Η ανάπτυξη του Χιονοδρομικού Τουρισμού όπως προαναφέραμε προϋποθέτει άρτια -οργανωμένα χιονοδρομικά κέντρα και κατάλληλες πίστες για όλους τους λάτρεις του χιονιού.\nΣτη χώρα μας λειτουργούν περίπου 20 χιονοδρομικά κέντρα με μέσο όρο τις 5 πίστες κατά τη διάρκεια της χιονοδρομικής περιόδου συγκεντρώνουν ικανοποιητικό αριθμό επισκεπτών. Ωστόσο, αν θέλουμε να θέσουμε τις προδιαγραφές για τα ενδεδειγμένα Χιονοδρομικά Κέντρα μπορώ να σας το συνοψίσω στο ακόλουθο: «Τα Χιονοδρομικά Κέντρα η Θέρετρα Χιονοδρομίας πρέπει να ακολουθούν τα διεθνή πρότυπα και ποιοτικά στάνταρτς των χωρών όπου παραδοσιακά αναπτύσσεται αυτού του είδους τουρισμός και θα πρέπει να έχουν ως στόχο την αξιοποίηση περιοχών με υποδομές και φυσικό περιβάλλον κατάλληλο για την προσέλκυση τουριστών οι οποίοι επιθυμούν αυτό τον τύπο αθλητικής δραστηριότητας, σε συνδυασμό με άλλες δραστηριότητες σε ορεινούς όγκους.\nΣτην Ελλάδα η διαχείριση των Χιονοδρομικών Κέντρων πραγματοποιείται από Κρατικούς (Ε.Ο.Τ., Γενική Γραμματεία Αθλητισμού), Ιδιωτικούς (ορειβατικοί σύλλογοι, αναπτυξιακές δημοτικές επιχειρήσεις) και ημικρατικούς φορείς. Το πιο άρτια οργανωμένο Χιονοδρομικό Κέντρο στην Ελλάδα είναι το Χιονοδρομικό Κέντρο Παρνασσού, με διαφορά από τα υπόλοιπα σε αριθμό πιστών και αναβατήρων (17) αλλά και υπερσύγχρονων εγκαταστάσεων. Ακολουθεί το Χ.Κ. Βασιλίτσα (7 αναβατήρες), το Χ.Κ. Καλαβρύτων (8 αναβατήρες), το Χ.Κ. Καιμακτσαλάν (6 αναβατήρες).\n«Με αυτή τη πολιτική η Τουριστική Χιονοδρομία δεν μπορεί να πάει μακριά. Από πλευράς οργάνωσης, δύσκολα θα μπορέσει να φτάσει το επίπεδο του εξωτερικού και να προσελκύσει πακέτα από το εξωτερικό»\nΤο θέαμα των λευκών τοπιών από το χιόνι είναι για εσάς το πλέον γνώριμο. Έχοντας μία «θητεία» 25 ετών στο Χιονοδρομικό Τουρισμό, θα ήθελα να μας αναφέρετε πώς οι σχολές σκι συνδράμουν στη διαμόρφωση του Χιονοδρομικού Τουριστικού προϊόντος.\nΗ ανάπτυξη των σχολών σκι και των αθλημάτων του χιονιού ανά το κόσμο έφερε την ανάγκη των χιονοδρόμων να πάνε ψηλότερα να αναζητήσουν νέες πίστες και διαφορετικές κλίσεις και προκλήσεις. Έτσι δημιουργήθηκαν σταδιακά τα Χιονοδρομικά Κέντρα. Είναι δύο έννοιες αλληλένδετες. Το ένα δεν μπορεί να λειτουργήσει εάν δεν υπάρχει το άλλο. Οι σχολές σκι παράγουν χιονοδρόμους, δηλαδή τους πελάτες των χιονοδρομικών κέντρων. Αυτό είναι κάτι που το αναγνωρίζουν όλοι οι φορείς και όλες οι εταιρίες εκμετάλλευσης χιονοδρομικών κέντρων στο εξωτερικό, ως εκ τούτου συνεργάζονται άρτια προς όφελος των επισκεπτών. Δυστυχώς δεν μπορώ να επιβεβαιώσω, ότι το ίδιο συμβαίνει πάντοτε στην Ελλάδα.\nΣτο Χιονοδρομικό Κέντρο Παρνασσού, τα τελευταία χρόνια οι σχολές σκι αντιμετωπίζονται από τις διοικήσεις, ως εταιρίες περιστασιακής «αρπαχτής» και όχι ως συνεργάτες που παράγουν μελλοντικούς πελάτες. Για παράδειγμα η σχολή σκι «Πάππος-Μπαλντούμης» που δραστηριοποιείται στο Χιονοδρομικό Κέντρο Παρνασσού επί 45 συναπτά έτη, διδάσκοντας 3 γενεές χιλιάδων σκιέρ και χιονοδρόμων, αναδεικνύοντας παράλληλα Πρωταθλητές με Ολυμπιακές συμμετοχές και Παγκόσμιες επιτυχίες, είναι υποχρεωμένη κάθε χρόνο να συμμετέχει με διαφορετικούς όρους σε ετήσιους διαγωνισμούς για την διεκδίκηση μιας θέσης λειτουργίας του γραφείου της, χωρίς κάποια πρόβλεψη για το σταθερό πελατολόγιο της, που αν μη τι άλλο ανεβαίνει αυτό το βουνό, επειδή εκεί έμαθε σκι και snowboard.\nΚάθε χρόνο λοιπόν οι όροι αλλάζουν ανάλογα με τις «ιδέες» κάποιων διευθυντών που περιστασιακά αναλαμβάνουν την διοίκηση, κάθε χρόνο με αβεβαιότητα και κάθε χρόνο με μειωμένες παροχές αλλά και αυξημένο κόμιστρο, εδώ και 45 χρόνια. Την ίδια κατάσταση αντιμετωπίζουν και οι υπόλοιπες εταιρίες- σχολές σκι που δραστηριοποιούνται στον Παρνασσό. Όμως δεν θα πρέπει να παραγνωρίζουμε, η 45χρόνη συνεχής και αδιάκοπτη παρουσία μίας εταιρείας-ski school στον εν λόγω τόπο, πιστοποιεί ότι αυτή έχει περάσει με επιτυχία τις εξετάσεις της στο κοινό και συνιστά μια σταθερά μεγαλύτερη ακόμη κι από τη διεύθυνση του ιδίου του Χιονοδρομικού Κέντρου!\nΗ ανασφάλεια που όμως αντιμετωπίζει τα τελευταία χρόνια, μοιραία της στερεί τη δυνατότητα να πουλήσει οργανωμένα πακέτα σε Τουρίστες Χιονοδρόμους, που θα ήθελαν να επισκεφτούν την Ελλάδα για Χιονοδρόμια. Φυσικά με αυτή τη πολιτική η Τουριστική Χιονοδρομία δεν μπορεί να πάει μακριά. Από πλευράς οργάνωσης, δύσκολα θα μπορέσει να φτάσει το επίπεδο του εξωτερικού και να προσελκύσει πακέτα από το εξωτερικό, όπως βλέπουμε να γίνεται για παράδειγμα στη γειτονική Βουλγαρία.\nΑξίζει να σημειωθεί. ότι δεκαετία του 80 οι ιδρυτές της προαναφερθείσας Σχολής Σκι, Δημήτρης Πάππος και Τηλέμαχος Μπαλντούμης, έφερναν για χιονοδρομία και αρχαιολογικό τουρισμό γκρουπ Ολλανδών για εβδομαδιαίες διακοπές , στον άξονα Ιτέα (θάλασσα)- Δελφοί (ιστορία)-Παρνασσός (χιονοδρομία), σε ένα πρόγραμμα με περίπου 500 άτομα την εβδομάδα (για την εποχή τεράστιο νούμερο), γεμίζοντας παράλληλα τα Ξενοδοχεία και τα Εστιατόρια της -όχι ιδιαίτερα αναπτυγμένης τότε- Αράχωβας με Ολλανδούς!!! Το συμπέρασμα λοιπόν είναι ότι απαιτείται όραμα, οργάνωση με μακροπρόθεσμους στόχους και αγαστή συνεργασία όλων των φορέων που συνθέτουν τον Χιονοδρομικό Τουρισμό.\nΠαρόλο αυτά, δεν είναι λίγοι εκείνοι που ισχυρίζονται ο Χιονοδρομικός Τουρισμός αφορά κυρίως άτομα με υψηλό εισόδημα αλλά και άτομα τα οποία ανήκουν σε ορειβατικούς συλλόγους που δεν κάνουν πρωταθλητισμό αλλά με την βοήθεια των συλλόγων τους ξεπερνούν το υψηλό κόστος, που δημιουργούνται από την ενοικίαση του εξοπλισμού, τα μαθήματα, τις διαμονές κλπ. Τι λέτε εσείς γι΄αυτό; Είναι όντως για λίγους ο Χιονοδρομικός Τουρισμός;\nΟ χιονοδρομικός τουρισμός κοστίζει δεν μπορούμε να πούμε ότι απευθύνεται στις λαϊκές μάζες και θα ήταν λάθος να δημιουργήσουμε τέτοια ψευδαίσθηση. Οι Ορειβατικοί Σύλλογοι ουδεμία σχέση έχουν με τη τουριστική χιονοδρομία. Οι Χιονοδρομικοί αθλητικοί σύλλογοι προσπαθούν να παράγουν αθλητές δεν είναι η λύση για φθηνή χιονοδρομία και δεν θα μπορούσε ποτέ μια ολόκληρη οικογένεια να ενταχθεί στα προγράμματα ενός χιονοδρομικού συλλόγου. Δεν πρέπει να συγχέουμε αυτό που γίνεται στους συλλόγους με τη δουλειά που γίνεται στις σχολές σκι.\nΟι εταιρίες που δραστηριοποιούνται στον χώρο προσφέρουν ανάλογα οικονομικότερα πακέτα μαθημάτων και ενοικίασης όπως και οικονομικότερες προτάσεις διαμονής. Όμως το κόστος του εισιτηρίου αναβατήρων είναι ένα ανελαστικό έξοδο και δυστυχώς βλέπουμε κάθε χρόνο να αυξάνεται . Υπάρχουν όμως ευκαιρίες όπως το World Snow Day και το πρόγραμμα SnowKidz της Παγκόσμιας Ομοσπονδίας του σκι FIS σε συνεργασία με τα Χιονοδρομικά Κέντρα και σχολές σκι που προσφέρουν μέρες εκπτωτικές έως και δωρεάν για παιδιά για να γνωρίσουν τα αθλήματα.\n«Είναι γεγονός ότι στα Βαλκάνια δημιουργήθηκαν σύγχρονα χιονοδρομικά κέντρα στα πρότυπα των Άλπεων με στόχο να προσελκύσουν ξένους τουρίστες με πακέτα εβδομαδιαία. Στην Ελλάδα η προσέγγιση ως τώρα αφορά τους Έλληνες του Σαββατοκύριακου»\nΘεωρείτε ότι είναι άλλα θέματα που πρέπει να ληφθούν υπ’ όψιν αναφορικά με τα Χιονοδρομικά Κέντρα; Για παράδειγμα στο Χιονοδρομικό Κέντρο του Παρνασσού, το ελικοδρόμιο χρησιμοποιείται για parking αυτοκινήτων τις ημέρες της μεγάλης επισκεψιμότητας. Ακόμη, η Ελλάδα όπως αναφέρατε κι εσείς έχει 18 Κέντρα, όπου υπάρχουν 41 SkiLifts και ελάχιστες ξενοδοχειακές κλίνες στους χώρους των πιστών. Από την άλλη, η γειτονική Βουλγαρία με μόλις 4 Χιονοδρομικά Κέντρα έχει 41 SkiLifts και 2800 κλίνες στους χώρους των πιστών, ενώ η Ρουμανία με 7 Κέντρα έχει 41 skiliftsκαι 7200 κλίνες στις πίστες. Τι λέτε;\nΌταν ο αείμνηστος πατέρας μου επανασχεδίασε τα parking και δημιούργησε τους χώρους που γνωρίζετε σήμερα στα Κελλάρια Παρνασσού, είχε θίξει το πρόβλημα με το ελικοδρόμιο. Από τότε πέρασαν 20 χρόνια, τα ελικόπτερα πια προσγειώνονται εύκολα ακόμη και σε ταράτσες, αλλά δυστυχώς για το θέμα των χιλιάδων αυτοκινήτων και τη διαχείριση τους στον Παρνασσό χρειάζονται φρέσκες ιδέες από μυαλά που δεν θα διστάσουν να πάρουν τολμηρές αποφάσεις.\nΕίναι γεγονός ότι στα Βαλκάνια δημιουργήθηκαν σύγχρονα χιονοδρομικά κέντρα στα πρότυπα των Άλπεων με στόχο να προσελκύσουν ξένους τουρίστες με πακέτα εβδομαδιαία. Στην Ελλάδα η προσέγγιση ως τώρα αφορά τους Έλληνες του Σαββατοκύριακου. Μεμονωμένες προσπάθειες για τουριστικά πακέτα από το εξωτερικό έχουν γίνει από ιδιωτικές εταιρείες, αλλά για να ευδοκιμήσει μια τέτοια επιχειρηματική προσπάθεια θα πρέπει τα Χιονοδρομικά Κέντρα να αποτελέσουν αξιόπιστοι συνεργάτες με υψηλή παροχή υπηρεσιών, υψηλότερη από ότι σήμερα και τότε ίσως αρχίσουμε να γινόμαστε πιο ελκυστικός προορισμός.\nΟι κλίνες στους χώρους των πιστών στην Ελλάδα υπάρχουν μόνο στο Σέλι και στα 3-5 πηγάδια, κάποιες λίγες ίσως κοντά στις πίστες της Βασιλίτσας, αλλά στα υπόλοιπα μεγάλα χιονοδρομικά είναι αρκετά δύσκολο να δημιουργηθούν καθώς πρόκειται για εθνικούς δρυμούς και το μέχρι τώρα νομικό πλαίσιο είναι αρκετά αυστηρό. Τα ελληνικά χωριά που φιλοξενούν τους επισκέπτες είναι αρκούντως γραφικά και τίποτα δεν συγκρίνεται με την ελληνική διασκέδαση, αλλά αυτό που «πνίγει» πλέον του Χιονοδρομικούς προορισμούς είναι τα χιλιάδες αυτοκίνητα κάθε Σαββατοκύριακο.\nΑπό πλευράς πιστών τα μεγάλα Χιονοδρομικά μας Κέντρα δεν έχουν να ζηλέψουν τα Βαλκάνια. Υπάρχει πεδίο για όλες τις τεχνικές επιλογές και κυρίως υπέροχο τοπίο! Σαν τουριστικό προϊόν η ελληνική πρόταση είναι διαφορετική από τα ευρωπαϊκά πρότυπα όμως είναι μέσα στο σπίτι μας λίγες ώρες με το αυτοκίνητο και πολύ καλή οικογενειακή διέξοδος.\nΜπορείς ακόμη και ημερήσια εκδρομή να κάνεις, να ξεκλέβεις λίγες ώρες από της δουλειά σου και να κάνεις το αγαπημένο σου σπορ στη φύση. Υπάρχουν πολλές ευρωπαϊκές χώρες και βορεινές μάλιστα, που δεν δίνεται αυτή τη δυνατότητα στους κατοίκους μεγάλων πόλεων. Εδώ μπορούμε να κάνουμε σκι κ snowboard πολύ συχνά, ακόμη και ως κάτοικοι πρωτεύουσας 5.5 εκ. κατοίκων, κάθε εβδομάδα για διάστημα 3 με 4 μηνών το χρόνο σε φιλικές πίστες για εκμάθηση, με τον ελληνικό ήλιο και θέα τη θάλασσα.\nΚυρία Πάππου, βασιζόμενη στη μεγάλη εμπειρία σας στο Χιονοδρομικό Τουρισμό και με δεδομένη την περιορισμένη διάρκεια της χιονοδρομικής σεζόν ποιες πιστεύετε ότι πρέπει να είναι οι κινήσεις ως προς την περαιτέρω ανάπτυξή του, ειδικά από την στιγμή που το υπουργείο τουρισμού σε μία προσπάθεια για ακόμη καλύτερα αποτέλεσματα σε οικονομικό και αναπτυξιακό επίπεδο, δίνει έμφαση στην ανάπτυξη του χειμερινού τουρισμού και την 12μην τουριστική περίοδο;\nΤο μέγα θέμα παγκοσμίως είναι η διασφάλιση χιονιού για τη χειμερινή περίοδο. Φέτος σταθήκαμε τυχεροί, αλλά γεγονός είναι ότι ο πλανήτης αλλάζει και στην Ευρώπη και τα υπόλοιπα Βαλκάνια κυριαρχεί το τεχνητό χιόνι. Στην Ελλάδα δεν έχουν γίνει ακόμη τα βήματα για το απαραίτητο τεχνητό χιόνι. Τώρα πλέον υπάρχει η τεχνολογία για να το υποστηρίξει γιατί παλαιότερα υπήρχαν αντικειμενικά προβλήματα σε κάποια βουνά και ήταν ένα εξαιρετικά δύσκολο project! Ελπίζω ότι στα πλάνα του Υπουργείου Τουρισμού θα είναι και η διεκδίκηση κάποιου πακέτου χρηματοδότησης για ένα τέτοιο έργο στο μεγαλύτερο Χιονοδρομικό Κέντρο της Ελλάδας όπου τα τελευταία χρόνια έγινε και μια τεράστια επένδυση σε υπερσύγχρονους αναβατήρες. Ας μη φτάσουμε να τους κοιτάμε αδρανείς, να σαπίζουν τα επόμενα χρόνια.\nΓενικότερα πιστεύω ότι όλα τα Χιονοδρομικά μας κέντρα θα ήταν καλό να λαμβάνουν υπ’ όψιν περισσότερο και τις τοπικές κοινωνίες και τις επιχειρήσεις που υπάρχουν γύρω από αυτά, ώστε να συμπράττουν και να σχεδιάζουν μια κοινή πολιτική ανάπτυξης με μακροχρόνιο ορίζοντα.\nΓιατί άπαντες έχουν ανάγκη τον αλλήλους και τα επιχειρηματικά πλάνα δεν νοείται να σχεδιάζονται μόνο σε ετήσια βάση. Για εμένα προσωπικά, εκτός από τα καλά lift και τα πολυτελή ξενοδοχεία των Βαλκανίων, προέχει η γύρω περιοχή να εμπνέει για οικογενειακό τουρισμό. Η Ελλάδα γύρω από κάθε χιονοδρομικό της κέντρο έχει μια ανεκτίμητη πολιτιστική ομορφιά, θάλασσα, καταπληκτική κουζίνα, ενδιαφέροντες ανθρώπους με υψηλό μορφωτικό και πολιτιστικό επίπεδο! Με την κατάλληλη οργάνωση και σχεδιασμό, πιστεύω ότι ο μέσος Εγχώριος και Διεθνής Χιονοδρόμος θα επιλέξει Ελλάδα, όταν το συνδυάσει και με πολιτιστική μας κληρονομιά.\n«Οι Χειμερινοί Ολυμπιακοί Αγώνες συνέβαλαν τα μέγιστα στην ανάπτυξη του Χιονοδρομικού Τουρισμού παγκοσμίως. Και φυσικά αποτελούν την ύψιστη τιμή για τον κάθε αθλητή η συμμετοχή τους σε αυτούς»\nΚυρία Πάππου, είστε από οικογένεια που παράγει Olympians! Tόσο εσείς, όσο και ο πατέρας σας Δημήτρης Πάππος (Ολυμπιακοί αγώνες Ίννσμπρουκ 1964, Γκρενόμπλ 1968-αλπικό σκι) και ο αδερφός σας Σέργιος Πάππος (Ολυμπιακοί Αγώνες Αλμπερτβίλ 1992-Αλπικό σκι, Ναγκάνο 1998-Αλπικό snowboard), είστε Olympians Χιονοδρομικών Αθλημάτων. Όπως σημειώσατε νωρίτερα, φέτος διεξάγονται στο Πεκίνο οι Χειμερινοί Αγώνες του 2022.\nΑξίζει να σημειώσουμε ότι οι πρώτοι Χειμερινοί Ολυμπιακοί Αγώνες, έλαβαν χώρα στο Σαμονί της νότιας Γαλλίας το 1924. Οι Χειμερινοί Ολυμπιακοί Αγώνες έχουν φιλοξενηθεί σε τρεις ηπείρους και δώδεκα χώρες.Η Ελλάδα εκπροσωπήθηκε σε όλους αυτούς τους Ολυμπιακούς αγώνες αδιάλειπτα και μάλιστα με αθλητές Χιονοδρομίας.\nΈχουν διοργανωθεί τέσσερις φορές στις ΗΠΑ (1932, 1960, 1980, και 2002), τρεις φορές στη Γαλλία (1924, 1968, και 1992) και δύο φορές το καθένα στην Αυστρία (1964 και 1976), τον Καναδά (1988 και 2010), την Ιαπωνία (1972 και 1998), την Ιταλία (1956 και 2006), την Νορβηγία (1952 και 1994) και την Ελβετία (1928 και 1948). Επίσης, οι Χειμερινοί Ολυμπιακοί Αγώνες έχουν λάβει χώρα μια φορά στη Γερμανία (1936), τη Γιουγκοσλαβία (1984), τη Ρωσία (2014) και τη Κορέα (2018).\nΌπως αντιλαμβάνεστε από όλα τα παραπάνω, οι Χειμερινοί Ολυμπιακοί Αγώνες συνέβαλαν τα μέγιστα στην ανάπτυξη του Χιονοδρομικού Τουρισμού παγκοσμίως. Και φυσικά αποτελούν την ύψιστη τιμή για τον κάθε αθλητή η συμμετοχή τους σε αυτούς. Εννοείται ότι εγώ δεν αποτελώ εξαίρεση σε αυτόν τον κανόνα και η συμμετοχή μου στους Ολυμπιακούς Αγώνες του 1998 αποτελούν εμπειρία ζωής.\nΣτους φετινούς Χειμερινούς Ολυμπιακούς Αγώνες του Πεκίνο, η Ελληνική Ομάδα αποτελείται από τους Γιάννη Αντωνίου και Μαρία Ελένη Τσιόβολου στα αλπικά Αγωνίσματα, Μαρία Ντάνου, Απόστολο Αγγέλη και Νεφέλη Τίτα στους δρόμους αντοχής. Θα ήθελα κύριε Σταθόπουλε, μέσα από τις σελίδες του ITN News να ενώσουμε τις θετικές μας ενέργειες μαζί εκείνες των αναγνωστών σας και να τις στείλουμε στους αθλητές μας, που η αλήθεια είναι ότι δεν έχουν την προβολή που τους αξίζει.\nΠροηγούμενος Κικίλιας: Η ΝΔ βγαίνει πάντα νικήτρια από τέτοιες διαδικασίες\nΕπόμενο Αναπτυξιακός νόμος για ολίγους και… εκλεκτούς


Σακάκι σεφ γυναικείο μαύρο slim fit συνθετικό Jolie 108013002 LE NOUVEAU CHEF | COOZINA\nΣακάκι σεφ γυναικείο μαύρο slim fit συνθετικό Jolie\nΓυναικείο Σακάκι Jolie\nΤο γυναικείο σακάκι Chef Jolie είναι ένα κομψό σακάκι slim-fit και με μοναδική εφαρμογή. Χρησιμοποιώντας ένα ανθεκτικό (stretch) polo-piqué ύφασμα για την πλάτη και τα μανίκια, προσφέρει τη βέλτιστη ελευθερία κινήσεων. Αυτό το καινοτόμο ύφασμα polo pique αποτελείται από 55% βιολογικό βαμβάκι και 45% πολυεστέρα από ανακυκλωμένα φιαλίδια PET και συνεπώς έχει ετικέτα "Green Choice". Ύφασμα πολύ υψηλής ποιότητας, ώστε να μην συρρικνώνεται και να αποχρωματίζεται. Το μπροστινό μέρος, οι μανσέτες και το ειδικό κολάρο είναι φτιαγμένα από ύφασμα με ωραίο μοτίβο ψαροκόκαλου.\nΗerringbone ύφανση (Μπροστινό μέρος)\n67% πολυεστέρας 33% βαμβάκι\nΠρόκειται για μια πυκνή ύφανση σε σχήμα V πολύ ισχυρή και ανθεκτική.Χάρη στην πολύ πυκνή ύφανση αυτό το πολυτελές σακάκι αποκτά πολύ καλή φόρμα καθώς και μια μικρή λάμψη. Καθώς το ύφασμα είναι πιο δύσκαμπτο από τα συνηθισμένα, δεν τσαλακώνεται εύκολα και για αυτό το συγκεκριμένο σακάκι είναι πολύ εύκολο στη φροντίδα.\nΑξιολογείτε:Σακάκι σεφ γυναικείο μαύρο slim fit συνθετικό Jolie